tripathysagar/odia_wiki huggingface dataset:
ଛ ମାଣ ଆଠ ଗୁଣ୍ଠ ୧୮୯୭ ମସିହାରେ ଫକୀର ମୋହନ ସେନାପତିଙ୍କ ରଚିତ ଏକ ଓଡ଼ିଆ ଉପନ୍ୟାସ । ଏହା ପ୍ରଥମେ ଏକ ଧାରାବାହିକ ଭାବରେ ଉତ୍କଳ ସାହିତ୍ୟ ପତ୍ରିକାରେ ପ୍ରକାଶିତ ହୋଇଥିଲା । ଫକୀର ମୋହନ ଏହାକୁ  "ଧୂର୍ଜଟୀ"  ଛଦ୍ମନାମରେ ପ୍ରକାଶ କରାଇଥିଲେ । ସେତେବେଳର ଓଡ଼ିଶାର ସାଧାରଣ ଜୀବନ ଉପରେ ଆଧାରିତ ଏହା ଏକ ବାସ୍ତବଧର୍ମୀ ଉପନ୍ୟାସ ଥିଲା । ୧୯୮୬ରେ ପାର୍ବତୀ ଘୋଷ ଏହି ଉପନ୍ୟାସକୁ ଆଧାର କରି ସମାନ ନାମରେ ଏକ ଓଡ଼ିଆ ଚଳଚ୍ଚିତ୍ର ନିର୍ମାଣ କରିଥିଲେ । ପୃଷ୍ଠଭୂମି ଫତେପୁର ଗୋବିନ୍ଦପୁର ଜମିଦାର ରାମଚନ୍ଦ୍ର ମଙ୍ଗରାଜ ଜଣେ ଅତି କୃପଣ ବ୍ୟକ୍ତି । କଳେ ବଳେ କୌଶଳେ ଅନ୍ୟର ସମ୍ପତି ହସ୍ତଗତ କରିବା ପାଇଁ ସେ ଜଣାଶୁଣା । ଗାଆଁର ତନ୍ତୀ ଦମ୍ପତି ଭଗିଆ ଓ ସାରିଆ ନିଜର ପୈତୃକ ସମ୍ପତି ଛ  ମାଣ ଆଠ ଗୁଣ୍ଠ ଭୋଗ କରନ୍ତି, ଯାହାକୁ ରାମଚନ୍ଦ୍ର ଅକ୍ତିଆର କରିବାକୁ ଚାହାନ୍ତି । ଏଥିପାଇଁ ସେ ଚାକରାଣୀ ଚମ୍ପା, ଗୋବରା ଜେନା ଆଦିଙ୍କ ସହାଯ୍ୟ ନିଅନ୍ତି । ଏପଟେ ଭଗିଆ ଓ ସାରିଆ ନିଃସନ୍ତାନ ହୋଇଥିବାରୁ ଚମ୍ପା ସାରିଆକୁ ଗ୍ରାମଦେବତୀ ବୁଢ଼ୀ ମଙ୍ଗଳାଙ୍କ ମନ୍ଦିର ନିର୍ମାଣ କରିବାକୁ ପ୍ରବର୍ତ୍ତାଉଛି । ଠାକୁରାଣୀ ସନ୍ତୁଷ୍ଟ ହେଲେ ସେମାନଙ୍କୁ ସନ୍ତାନ ଦାନ କରି ପାରନ୍ତି । କିନ୍ତୁ ଏଥିପାଇଁ ପ୍ରଚୁର ଅର୍ଥ ଲୋଡ଼ା । ଚମ୍ପା ସାରିଆକୁ ଛ  ମାଣ ଆଠ ଗୁଣ୍ଠ ଜମିଦାରଙ୍କ ପାଖରେ ବନ୍ଧା ରଖିବା ପାଇଁ କହୁଛି । ପରେ କିଛି ଆଳ ଦେଖାଇ ଜମିଦାର ସାରିଆର ଗାଈ ନେତୀକୁ ଜବତ କରୁଛନ୍ତି । ଘଟଣାକ୍ରମରେ ସାରିଆର ସନ୍ଦେହଜନକ ମୃତ୍ୟୁ ଜମିଦାରଙ୍କ ବାଡ଼ିରେ ହୁଏ । ଗ୍ରାମବାସୀଙ୍କ ବୟାନ ଅନୁସାରେ ମୁଖ୍ୟ ଅଭିଯୁକ୍ତ ଜମିଦାର ରାମଚନ୍ଦ୍ର ମଙ୍ଗରାଜକୁ ପୁଲିସ ଗିରଫ କରୁଛି । ଏ ଦୁଃଖରେ ସାଆନ୍ତାଣୀଙ୍କର ଅନାହାର ତଥା ସନ୍ନିପାତରେ ମୃତ୍ୟୁ ହେଉଛି । ଜମିଦାରଙ୍କ ଗିରଫ, ସାଆନ୍ତାଣୀଙ୍କ ମୃତ୍ୟୁ ଓ ପିଲାମାନଙ୍କ ଅଯୋଗ୍ୟତା ଦେଖି ଚମ୍ପା ଗୋବିନ୍ଦ ଚାକର ସହ ମିଶି ଜମିଦାରଙ୍କ ମୂଲ୍ୟବାନ ସମ୍ପତି କିଛି ଚୋରି କରି ଖସିଯିବାରେ ସକ୍ଷମ ହେଉଛି । କିନ୍ତୁ କଟକ ଯିବା ରାସ୍ତାରେ ଗୋବିନ୍ଦ ସହିତ ମତାନ୍ତର ହେବାରୁ ଗୋବିନ୍ଦ ଚମ୍ପାକୁ ହତ୍ୟା କରୁଛି । ପରେ ଗୋବିନ୍ଦ ପୁଲିସ ପାଖର ନିଜର ଅପରାଧ ସ୍ୱୀକାର କରୁଛି । ଜମିଦାର ଦଣ୍ଡରୁ ମୁକୁଳିବା ପାଇଁ ଯଥାସମ୍ଭବ ଚେଷ୍ଟା କରୁଛନ୍ତି, ଏଥିପାଇଁ ପ୍ରବଳ ଅର୍ଥ ଓକିଲ ହସ୍ତଗତ କରୁଛି । କିନ୍ତୁ ଦୁଃଖଦ ଭାବେ ଜମିଦାରଙ୍କୁ ସଜା ହେଉଛି । ସଜା ଶେଷ ହେବା ପରେ ଜମିଦାର ନିଜ ଘରେ ପହଞ୍ଚି ଅସ୍ୱାସ୍ଥ୍ୟ ତଥା ମତିଭ୍ରମରେ ସାରିଆର ଦୂର୍ଗା ରୂପ ଦେଖି ଶେଷ ନିଶ୍ୱାସ ତ୍ୟାଗ କରୁଛନ୍ତି।
ପାପମୋଚନୀ ଏକାଦଶୀ ଚୈତ୍ର ମାସ କୃଷ୍ଣ ପକ୍ଷ ଏକାଦଶୀ ତିଥିକୁ ବୁଝାଏ । ହିନ୍ଦୁ ଧର୍ମର ବିଶ୍ୱାସ ଅନୁଯାୟୀ ପାପ ହରଣ ନିମିତ୍ତ ଏହି ଏକାଦଶୀ ଦିନ ବ୍ରତ ରଖାଯାଏ । ଏହି ବ୍ରତ ଓଡ଼ିଶାର ଘରେ ଘରେ ପାଳନ ହୁଏ । କିମ୍ବଦନ୍ତୀ ପ୍ରାଚୀନ।କାଳରେ ଚୈତ୍ରରଥ ନାମକ ଏକ ସୁନ୍ଦର ବନ ଥିଲା। ଚୈତ୍ରରଥ ବଣରେ ଭ୍ରମଣ କରୁଥିବାବେଳେ ମଞ୍ଜୁଘୋଷା ନାମକ ଏକ ଅପସରା ନିଜ ଭାବ ଭଙ୍ଗୀରେ ମାଧବ ମୁନିଙ୍କୁ ବଶ କରିଥିଲେ । ନିଜ ତପସ୍ୟା ଭ୍ରଷ୍ଟ ହେବାରୁ ତପସ୍ୱୀ, ଅପସରାଙ୍କୁ ପିଶାଚ ହେବାକୁ ଅଭିଶାପ ଦେଲେ । ଅପସରାଙ୍କ ଆକୁଳ ପ୍ରାର୍ଥନା ଶୁଣି ତପସ୍ୱୀ ପାପମୋଚନୀ ବ୍ରତ କରିବାକୁ ପରାମର୍ଶ ଦେଇଥିଲେ । ବ୍ରତ ସମ୍ପୂର୍ଣ୍ଣ କରି ଅପସରା ପିଶାଚି ରୂପ ତ୍ୟାଗ କରି ସ୍ୱର୍ଗ ଚାଲିଯାଇଥିଲେ । ମାଧବ ମୁନି ମଧ୍ୟ ଏହି ବ୍ରତ କରି ଅପସରା ସଂସର୍ଗ ଜନିତ ପାପରୁ ମୁକ୍ତି ପାଇଥିଲେ ।
ମଞ୍ଜୁବାଳା ପଣ୍ଡା ଜଣେ ଭାରତୀୟ ଚିକିତ୍ସିକା ଓ ଓଡ଼ିଆ ଲେଖିକା । ତାଙ୍କ ଗୀତିକବିତା ଓ ଗଳ୍ପ ପତ୍ରପତ୍ରିକା, ଅଡ଼ିଓ କ୍ୟାସେଟ ଓ ୟୁଟ୍ୟୁବରେ ପ୍ରକାଶିତ । ସଂକ୍ଷିପ୍ତ ଜୀବନୀ ମଞ୍ଜୁବାଳା ପଣ୍ଡା ରାଉରକେଲାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପଞ୍ଚାନନ ପଣ୍ଡା ଓ ମାତା ନାମ ହେଲା ସାବିତ୍ରୀ ଦେବୀ । ସେ ରାଉରକେଲାରୁ ସ୍କୁଲ ଓ କଲେଜ ଶିକ୍ଷା ପରେ ମହାରାଜା କୃଷ୍ଣ ଚନ୍ଦ୍ର ଗଜପତି ଭେଷଜ ମହାବିଦ୍ୟାଳୟରୁ ଡାକ୍ତରୀ ଶିକ୍ଷାଲାଭ କରିଥିଲେ । ତା 'ପରେ ଚେନ୍ନାଇର ନ୍ୟାସନାଲ୍ ଇନଷ୍ଟିଚ୍ୟୁଟ୍ ଅଫ୍ ଏପିଡେମିଓଲୋଜିରେ ଡାକ୍ତରୀ ସ୍ନାତକୋତ୍ତର ଶିକ୍ଷାଲାଭ କରିଥିଲେ । ପରେ ଜନସ୍ବାସ୍ଥ୍ୟ ବିଶେଷଜ୍ଞ ଭାବେ ବଲାଙ୍ଗୀର ମୁଖ୍ୟ ଡାକ୍ତରଖାନାରେ ଚାକିରି କରି ଅବସର ନେଇଥିଲେ । ସେ ଚିକିତ୍ସା, ସାହିତ୍ୟ ଓ ମାନବ ସେବାରେ ସମ୍ବନ୍ଧରେ ପୁସ୍ତକ ରଚନା କରିଛନ୍ତି ।
ନାବିଲୋନ, ଅନ୍ୟମାନଙ୍କ ମଧ୍ୟରେ ଏକ ବେପାର ନମ ସେସାମେଟ, ହେଉଛି ଏକ ଔଷଧ ଯାହା କେମୋଥେରାପି ଜନିତ ଅଇ ଓ ବାନ୍ତିର ଚିକିତ୍ସା ପାଇଁ ବ୍ୟବହୃତ ହୁଏ । ଫାଇବ୍ରୋମ୍ୟାଲ୍‌ଜିଆ ଏବଂ ମଲ୍ଟିପ୍ଲ ସ୍କ୍ଲେରୋସିସ ପାଇଁ କିଛି କାର୍ଯ୍ୟକାରିତାକୁ ପ୍ରମାଣ ସ‌ହିତ ସମର୍ଥନ କରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରା, ଶୁଷ୍କ ପାଟି, ମୁଣ୍ଡ ବୁଲାଇବା, ଇଉଫୋରିଆ, ସମନ୍ୱୟ ଅଭାବ ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଦ୍ରୁତ ହୃଦସ୍ପନ୍ଦନ, ଅପବ୍ୟବହାର ଏବଂ ସାଇକୋସିସ୍ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ସିନ୍ଥେଟିକ୍ କାନାବିନଏଡ଼ ଯାହା କାନାବିସରେ ମିଳୁଥିବା ପ୍ରାଥମିକ ସାଇକୋଆକ୍ଟିଭ ଯୌଗିକ ପଦାର୍ଥ ଭଳି ଟେଟ୍ରାହାଇଡ୍ରୋକାନାବିନୋଲ୍ର   ଅନୁରୂପ ପ୍ରଭାବ ମିଳେ । ୧୯୮୫ ମସିହାରେ ଯୁକ୍ତରାଷ୍ଟ୍ରରେ ବ୍ୟବହାର ପାଇଁ ନାବିଲୋନ ଅନୁମୋଦିତ ହୋଇଥିଲା ଯୁକ୍ତରାଜ୍ୟରେ ୧ମିଗ୍ରା ବିଶିଷ୍ଟ ୨୦ ବଟିକାର ମୂଲ୍ୟ ୨୦୨୧ ସୁଦ୍ଧା ୨୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୮୨୦ ଡଲାର ଥିଲା । ଯୁକ୍ତରାଷ୍ଟ୍ରରେ ଏହା ଏକ ସିଡ୍ୟୁଲ୍ଲ ୨ ନିୟନ୍ତ୍ରିତ ପଦାର୍ଥ ।
ନିଳୋକ ଭଦ୍ରକ ଜିଲ୍ଲାର ବନ୍ତ ବ୍ଲକ ଅନ୍ତର୍ଗତ ଏକ ଗାଆଁ । ୨୦୧୧ ଜନଗଣନା ସୂଚନା ଅନୁଯାୟୀ, ଏହି ଗାଆଁର ଲୋକେସନ କୋଡ୍ କିମ୍ବା ଗାଁ କୋଡ୍ ହେଉଛି ୩୯୪୪୦୭ । ଏହା ଭଦ୍ରକ ସଦର ମହକୁମାଠାରୁ ୨୮ କିଲୋମିଟର ଏବଂ ବନ୍ତଠାରୁ ୪ କିଲୋମିଟର ଦୂରରେ ଅବସ୍ଥିତ । ୨୦୦୯ ପରିସଂଖ୍ୟାନ ଅନୁଯାୟୀ, ନିଳୋକ ହେଉଛି ନିଳୋକ ଗାଁର ଗ୍ରାମ ପଞ୍ଚାୟତ, ଯାହାକି ୨୦୦୨ରେ ପ୍ରତିଷ୍ଠା ହୋଇଥିଲା । ଏହି ଗାଆଁର ସମୁଦାୟ ଭୌଗୋଳିକ କ୍ଷେତ୍ର ହେଉଛି ୧୪୯ ହେକ୍ଟର  ୨୦୧୧ ମସିହାର ଭାରତର ଜନଗଣନା ଅନୁସାରେ, ଏହି ଗାଁର ଜନସଂଖ୍ୟା ୧,୧୧୯  (୫୫୦ ପୁରୁଷ ଏବଂ ୫୬୯ ମହିଳା), ଯାହାର ସାକ୍ଷରତା ହାର ହେଉଛି ୮୬.୯୭%  । ଯାତାୟତ ସୁବିଧା ଶିକ୍ଷା ସୁବିଧା ପାଳିତ ପର୍ବପର୍ବାଣି ଏହି ଗାଁରେ ମୁଖ୍ୟ ପର୍ବ ଭାବରେ ଅଧିଷ୍ଠାତ୍ରୀ ଦେବୀ ମା ' ବଉଳାଶୁଣୀଙ୍କ ନିକଟରେ ପ୍ରତ୍ୟେକ ବର୍ଷ ମକର ସଂକ୍ରାନ୍ତିରେ ତିନିଦିନିଆ ଯଜ୍ଞ ଅନୁଷ୍ଠିତ ହେବା ସହିତ ପାଖାପାଖି ୧୫ ଦିନରୁ ଅଧିକ ଦିନ ଧରି ମେଳା ବସେ ଓ ଓଡ଼ିଶାର ଜଣାଶୁଣା ଯାତ୍ରାପାର୍ଟିଦ୍ୱାରା ନାଟକ ପରିବେଷଣ ହୋଇଥାଏ । ଏହା ବ୍ୟତୀତ ଦୋଳ ଯାତ୍ରା, ରଜ ପର୍ବ, ସାର୍ବଜନିନ ଗଣେଶ ପୂଜା, ଦୁର୍ଗା ପୂଜା, ଲକ୍ଷ୍ମୀ ପୂଜା, ପଞ୍ଚକ ପୂର୍ଣ୍ଣିମା, ସରସ୍ୱତୀ ପୂଜା ଆଦି ପାଳନ କରାଯାଏ ।
୨୦୦୭   ଗ୍ରେଗୋରି ପାଞ୍ଜି ଅନୁସାରେ ସୋମବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 2007 ବର୍ଷ, 3 ଶହସ୍ରାବ୍ଦର 7 ବର୍ଷ, 21 ଶତାବ୍ଦୀର 7 ବର୍ଷ, ଏବଂ ୨୦୦୦ ଦଶକର 8 ବର୍ଷ ଥିଲା ।
ପ୍ରଶାନ୍ତ ବେହେରା  (ଜନ୍ମ: ୧ ମଇ ୧୯୭୭) ଜଣେ ଓଡ଼ିଆ ରାଜନୀତିଜ୍ଞ  । ପ୍ରଶାନ୍ତ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ସାଲେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରଶାନ୍ତ ବେହେରା ୧୯୭୭ ମସିହାର ମଇ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଧର୍ମାନନ୍ଦ ବେହେରା ଏବଂ ପତ୍ନୀଙ୍କ ନାମ ସୁବାସିନୀ ବେହେରା । ପ୍ରଶାନ୍ତଙ୍କର ଶିକ୍ଷାଗତ ଯୋଗ୍ୟତା ବିଜ୍ଞାନରେ ସ୍ନାତକ । ରାଜନୈତିକ ଜୀବନ ପ୍ରଶାନ୍ତ ବେହେରା ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
ଲରେନ୍ସ ମାର୍କ ସାଙ୍ଗର ; ସାରା ବିଶ୍ୱରେ ଉଇକିପିଡ଼ିଆର ଅନ୍ୟତମ ଉଦ୍ଭାବକ ଭାବରେ ଜଣାଶୁଣା । ସେ ଆମେରିକୀୟ ବ୍ୟକ୍ତି ଏବଂ ପେସାରେ ଜଣେ ଇଣ୍ଟର୍ନେଟ ପ୍ରୋଜେକ୍ଟ ମ୍ୟାନେଜର ଭାବରେ କାମ କରନ୍ତି ।
ଅଦିତି ସିଂ ରଣା  (ଜନ୍ମ ୧୫ ମଇ ୧୯୯୬, ଦିଲ୍ଲୀ, ଭାରତ) ଜଣେ ଭାରତୀୟ ବନ୍ଧୁକଚାଳନା ଖେଳାଳି, ଯେ ୧୦ ମିଟର୍ ଏୟାର୍ ରାଇଫଲ୍, ୫୦ ମିଟର୍ ରାଇଫଲ୍ ୩ ପୋଜିସନ୍ ଓ ୫୦ ମିଟର୍ ରାଇଫଲ୍ ପ୍ରୋନ୍ ବିଭାଗରେ ପ୍ରତିଦ୍ୱନ୍ଦୀତା କରନ୍ତି  । ଅଦିତି ୨୦୧୪ ମସିହାରୁ ଭାରତୀୟ ବନ୍ଧୁକଚାଳନା ଦଳର ସଦସ୍ୟ ହୋଇ ଆସୁଛନ୍ତି । ସେ ୨୦୧୫ ଓ ୨୦୧୬ରେ ବିଶ୍ୱ ବିଶ୍ୱବିଦ୍ୟାଳୟ କ୍ରୀଡାରେ ଭାରତକୁ ପ୍ରତିନିଧିତ୍ୱ କରିଥିଲେ । ୨୦୧୬ରେ ଆଜର୍‌ବେଇଜାନ୍‌ର ଗବାଲାଠାରେ ଆଇଏସ୍ଏସ୍ଏଫ୍ କନିଷ୍ଠ ବିଶ୍ୱ କପ୍‌ରେ ୫୦ ମିଟର୍ ରାଇଫଲ୍ ୩ ପୋଜିସନ୍ ମହିଳା ବିଭାଗରେ ଦଳଗତ ବିଭାଗରେ କାଂସ୍ୟ ପଦକ ବିଜୟୀ ହୋଇଥିଲେ । ସେ ୬୦ତମ ଜାତୀୟ ବନ୍ଧୁକଚାଳନା ପ୍ରତିଯୋଗିତା, ପୁନେ, ୨୦୧୬ରେ ହରିଆନାକୁ ପ୍ରତିନିଧିତ୍ୱ କରିଥିଲେ ଓ ୫୦ ମିଟର୍ ୩ ପୋଜିସନ୍ କନିଷ୍ଠ ମହିଳ ବିଭାଗରେ ଜାତୀୟ ଚାମ୍ପିଆନ୍ ହୋଇଥିଲେ । ସେ ଏହି ପ୍ରତିଯୋଗିତାରେ ସର୍ବମୋଟ ୬ଟି ପଦକ ଜିତିଥିଲେ । ସେ ୨୦୧୬ରେ ୨ଟି ସ୍ୱର୍ଣ୍ଣ ପଦକ ଜିତି ସର୍ବଭାରତୀୟ ବିଶ୍ୱବିଦ୍ୟାଳୟ ଚାମ୍ପିଆନ୍ ହୋଇଥିଲେ । ସେ ମଧ୍ୟ ତାଙ୍କ ମହାବିଦ୍ୟାଳୟ ସେଣ୍ଟ୍ ଷ୍ଟିଫେନ୍‌ସ ମହାବିଦ୍ୟାଳୟର ଅଧିନାୟକତ୍ୱ କରିଥିଲେ । ଆଦ୍ୟ ଜୀବନ ଅଦିତି ତାଙ୍କର ବିଦ୍ୟାଳୟ ଜୀବନ ଡିପିଏସ୍ ଇଣ୍ଟର୍‌ନ୍ୟାସ୍‌ନାଲ୍, ସାକେତ୍, ନୂଆ ଦିଲ୍ଲୀରୁ ଆରମ୍ଭ କରିଥିଲେ ଓ ସେଣ୍ଟ୍ ଷ୍ଟିଫେନ୍‌ସ ମହାବିଦ୍ୟାଳୟ, ଦିଲ୍ଲୀରୁ ସ୍ନାତ୍ତକ ଶିକ୍ଷା କରିଥିଲେ ।
ଆକାଶ ଦାଭାଡ଼େ  (୮ ମାର୍ଚ୍ଚ ୧୯୮୫, ନାଗପୁର, ମହାରାଷ୍ଟ୍ର) ଜଣେ ଭାରତୀୟ ଅଭିନେତା  । ସେ ତାଙ୍କାର ହାସ୍ୟ ଅଭିନୟ, ମୁଖଭଙ୍ଗୀ, ଭାବ, ନୃତ୍ୟ ଶୈଳୀ ଆଦି ଜଣାଶୁଣା । ବିଦୁ ବିନୋଦ ଚୋପ୍ରାଙ୍କଦ୍ୱାରା ନିର୍ମିତ ରାଜେଶ ମହାପୁରଙ୍କ ନିର୍ଦ୍ଦେଶିତ ହିନ୍ଦୀ କଥାଚିତ୍ର ଫରାରୀ କି ସାବାରୀରେ ସେ  'ମୋହନ'  ଚରିତ୍ର ପାଇଁ ଲୋକପ୍ରିୟତା ହାସଲ କରିଥିଲେ । ଅକ୍ଷୟ କୁମାରଙ୍କ ସହ ବସ୍, ରାଜକୁମାର ରାଓଙ୍କ ସହିତ ସ୍ତ୍ରୀ, ଆୟୁଷମାନ ଖୁରାନାଙ୍କ ସହିତ ଆର୍ଟିକଲ୍ ୧୫ ଆଦିରେ ସେ କାମ କରିଛନ୍ତି । ଇମ୍ରାନ ଖାନ, ଇରଫାନ ଖାନ, ବିଦ୍ୟା ବଲାନ ଆଦି ଜଣାଶୁଣା ଅଭିନେତାମାନଙ୍କ ସହ ବିଭିନ୍ନ ବିଜ୍ଞାପନରେ ସେ କାମ କରିଛନ୍ତି ।
୨୦୧୧ ମସିହାରୁ ଭାରତର ଜନଗଣନା ୧୫ ଥର କରାଯାଇଛି। ବ୍ରିଟିଶ ଭାଇସରୟ ଲର୍ଡ ମାୟୋଙ୍କ ଅଧୀନରେ ୧୮୭୨ରୁ ଆରମ୍ଭ କରି ପ୍ରତି ୧୦ ବର୍ଷରେ ଏହା ହାତକୁ ନିଆଯାଇଥିବାବେଳେ ୧୮୮୧ରେ ପ୍ରଥମ ସମ୍ପୂର୍ଣ୍ଣ ଜନଗଣନା ନିଆଯାଇଥିଲା ୧୯୪୯ ପରେ, ଏହା ଭାରତ ସରକାରଙ୍କ ଗୃହ ମନ୍ତ୍ରଣାଳୟ ଅଧୀନରେ ଭାରତର ରେଜିଷ୍ଟ୍ରାର ଜେନେରାଲ ଏବଂ ଜନଗଣନା କମିଶନରଙ୍କଦ୍ୱାରା ପରିଚାଳିତ ହୋଇଛି । ୧୯୫୧ ମସିହାରୁ ସମସ୍ତ ଜନଗଣନା ୧୯୪୮ ଜନଗଣନା ଅଧିନିୟମ ଅନୁଯାୟୀ କରାଯାଇଥିଲା । ଶେଷ ଜନଗଣନା ୨୦୧୧ରେ ଅନୁଷ୍ଠିତ ହୋଇଥିଲା, ଯେତେବେଳେ ପରବର୍ତ୍ତୀ ୨୦୨୧ରେ ଅନୁଷ୍ଠିତ ହେବାର ଥିଲା । କିନ୍ତୁ କୋଭିଡ-୧୯ ମହାମାରୀ ହେତୁ ଏହାକୁ ସ୍ଥଗିତ ରଖାଯାଇଥିଲା । ଐତିହାସିକ ଭାବରେ, ତଥ୍ୟ ସଂଗ୍ରହ ଏବଂ ତଥ୍ୟ ବଣ୍ଟନ ମଧ୍ୟରେ ଏକ ଦୀର୍ଘ ସମୟ ରହିଆସିଛି  ବ୍ରିଟିଶ ଶାସନ ସମୟରେ ଭାରତର ଜନଗଣନା ସ୍ୱାଧୀନତା ପୂର୍ବରୁ ଭାରତରେ କରାଯାଇଥିବା ଜନଗଣନା ତାଲିକା: ୧୮୭୨ ଭାରତର ଜନଗଣନା ୧୮୮୧ ଭାରତର ଜନଗଣନା ୧୮୯୧ ଭାରତର ଜନଗଣନା ୧୯୦୧ ଭାରତର ଜନଗଣନା ୧୯୧୧ ଭାରତର ଜନଗଣନା ୧୯୨୧ ଭାରତର ଜନଗଣନା ୧୯୩୧ ଭାରତର ଜନଗଣନା ୧୯୪୧ ଭାରତର ଜନଗଣନା ସ୍ୱାଧୀନ ଭାରତର ଜନଗଣନା ସ୍ୱାଧୀନତା ପରେ ଭାରତରେ କରାଯାଇଥିବା ଜନଗଣନାର ତାଲିକା: ୧୯୫୧ ଭାରତର ଜନଗଣନା ୧୯୬୧ ଭାରତର ଜନଗଣନା ୧୯୭୧ ଭାରତର ଜନଗଣନା ୧୯୮୧ ଭାରତର ଜନଗଣନା ୧୯୯୧ ଭାରତର ଜନଗଣନା ୨୦୦୧ ଭାରତର ଜନଗଣନା ୨୦୧୧ ଭାରତର ଜନଗଣନା ୨୦୨୧ ଭାରତର ଜନଗଣନା ଆହୁରି ଦେଖନ୍ତୁ ଭାରତରେ ୧୦ ଲକ୍ଷରୁ ଉର୍ଦ୍ଧ୍ୱ ସହରର ତାଲିକା ଆଧାର ଇଣ୍ଡିଆ ପୋଷ୍ଟଦ୍ୱାରା ଦିଆଯାଇଥିବା ଷ୍ଟାମ୍ପ
ବିନୋଦ ଚନ୍ଦ୍ର ନାୟକ  (୨ ସେପ୍ଟେମ୍ବର ୧୯୧୯ - ୧୫ ନଭେମ୍ବର ୨୦୦୩) ଜଣେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ସାହିତ୍ୟିକ ଥିଲେ  । ଗତାନୁଗତିକ ଧାରାରୁ ବାହାରି ଆଧୁନିକତା ସଙ୍ଗେ ରୋମାଣ୍ଟିକ ଚିନ୍ତାଧାରାର ସମ୍ମିଶ୍ରଣ ତାଙ୍କ କବିତାର ବିଶେଷତା ଥିଲା । କବିତା ସଂକଳନ ସରୀସୃପ ପାଇଁ ସେ ୧୯୭୦ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ ହୋଇଥିଲେ । ତାଙ୍କ କବିତା ସାରା ଦେଶରେ ଆଦୃତ ହୋଇଛି ଓ ବହୁ ଭାଷାରେ ଅନୁବାଦିତ ହୋଇଛି । ତାଙ୍କର କୃତି ସମୂହ ଉପରେ ଅନେକ ବିଦ୍ୟାର୍ଥୀ ଉଚ୍ଚତର ଗବେଷଣା କରି ଡକ୍ଟରେଟ ଉପାଧି ପାଇଛନ୍ତି । ସଂକ୍ଷିପ୍ତ ଜୀବନୀ ବିନୋଦ ଚନ୍ଦ୍ର ନାୟକଙ୍କ ଜନ୍ମ ସୁନ୍ଦରଗଡ଼ ଜିଲ୍ଲାର ତେଲିପାଲିରେ ୧୯୧୯ ମସିହାରେ ହେଇଥିଲା । ଇଂରାଜୀ ଓ ଓଡ଼ିଆ ଭାଷା ସାହିତ୍ୟରେ ସ୍ନାତକୋତ୍ତର କରିବା ସହ ସେ ଶିକ୍ଷା ସମାପନ କରି ପ୍ରଥମେ ଓଡ଼ିଶା ସରକାରୀ ସେବାରେ ଯୋଗ ଦେଇ ପରେ ସରକାରୀ ମହାବିଦ୍ୟାଳୟରେ ଇଂରାଜୀ ଅଧ୍ୟାପକ ଭାବରେ କାର୍ଯ୍ୟ କରିଥିଲେ । ୧୯୭୮ ମସିହାରେ ସେ ଝାରସୁଗୁଡା ଲକ୍ଷ୍ମୀନାରାୟଣ ମହାବିଦ୍ୟାଳୟରୁ ଅଧ୍ୟକ୍ଷ୍ୟ ଭାବରେ ଅବସର ଗ୍ରହଣ କରିଥିଲେ । ତା ମଧ୍ୟରେ ସେ କିଛି ବର୍ଷ ଓଡ଼ିଶା ସାହିତ୍ୟ ଆକାଡେମୀର ସମ୍ପାଦକ ଭାବେ କାର୍ଯ୍ୟ କରିଥିଲେ । ତେବେ ଶିକ୍ଷା ଓ ସାହିତ୍ୟ ପ୍ରତି ନିବିଡ ଆକର୍ଷଣ ଯୋଗୁ ସେ ସରକାରୀ ସେବାରୁ ଅବସର ପରେ ଘରେ ବସି ନ ରହି ନୂତନ କରି ଆରମ୍ଭ ହେଇଥିବା ବ୍ରଜରାଜ ନଗର ମହାବିଦ୍ୟାଳୟରେ ଅଧ୍ୟକ୍ଷ୍ୟ ଭାବରେ ରହି ପ୍ରଶାସନ ସହ ତାଙ୍କର ସାହିତ୍ୟ ସେବା ଜାରି ରଖିଲେ । ତତ୍ ପରେ ସେ ଓଡ଼ିଶା ସାହିତ୍ୟ ଆକାଡେମୀର ଉପସଭାପତି ଆସନ ଅଳଙ୍କୃତ କରିଥିଲେ । ଜୀବନର ଅନ୍ତିମ ମୁହୂର୍ତ ଯାଏ ସାହିତ୍ୟ ଓ କବିତାକୁ ନେଇ ମଜ୍ଜି ରହିଥିବା କବି ବିନୋଦ ନାୟକଙ୍କୁ ସମ୍ବଲପୁର ବିଶ୍ୱବିଦ୍ୟାଳୟ ତରଫରୁ ସମ୍ମାନଜନକ ଡ଼ି.ଲିଟ ଉପାଧି ମଧ୍ୟ ମିଳିଥିଲା । ଅଗଣିତ ସାହିତ୍ୟ ପରିଷଦ ଓ ସଂସ୍ଥା ତରଫରୁ ତାଙ୍କୁ ସମ୍ମାନ ମିଳିଥିଲା । ସେ ଗ୍ରାମ୍ୟ ଜୀବନର ପ୍ରାକୃତିକ ସୌନ୍ଦର୍ଯ୍ୟ ସହ ଦୈନନ୍ଦିନ ଚାଲି ଚଳଣକୁ ନେଇ ତାଙ୍କ କବିତାରେ ସ୍ଥାନିତ କରୁଥିଲେ । ୨୦୦୩ ମସିହାରେ ବିନୋଦ ଚନ୍ଦ୍ରଙ୍କର ତିରୋଧାନ ଘଟିଥିଲା । ସାହିତ୍ୟ କୃତି ସରୀସୃପ - ୧୯୭୦ ହୈମନ୍ତୀ- ୧୯୩୩ ଚନ୍ଦ୍ର ଓ ତାରା - ୧୯୫୧ ଇଲାବୃତ୍ତ - ୧୯୬୦ ନନ୍ଦାଦେବୀ - ୧୯୬୨ ଶତ ତାରାର ଦ୍ୱୀପ - ୧୯୬୨ ନୀଳ ଚନ୍ଦ୍ରର ଉପତ୍ୟକା- ୧୯୫୧ ପୋହଳା ଦ୍ୱୀପର ଉପତ୍ୟକା- ୧୯୭୦ ତାଙ୍କର କବିତା ଗ୍ରାମପଥର ଏକ ଉଦ୍ଧୃତି ;  ଏ ପଥରେ ଗ୍ରାମେ ପ୍ରବେଶ ହୁଅଇ ବଧୁ ବିତରି ବୁକୁର ମମତା ମୁଖର ମଧୁ ପୁଅ ଝିଅ ନାତି ନାତୁଣୀରେ ରଖି ମଶାଣି ଏ ପଥେ ଫେରେ ଆସିବା ଜନର ସାକ୍ଷୀ ଏ ପଥ ଫେରିବା ଜନର ବନ୍ଧୁ ।।
ଏକ୍ସପ୍ରେସୱେ ଭାରତର ସର୍ବଶ୍ରେଷ୍ଠ ଶ୍ରେଣୀର ରାଜପଥ । ସେଗୁଡ଼ିକ 6 କିମ୍ବା 8 ଲେନ ବିଶିଷ୍ଟ ହେଇଥାଏ ଓ ଏଥିରେ ନିୟନ୍ତ୍ରିତ ପ୍ରବେଶ ବ୍ୟବସ୍ଥା ରହିଥାଏ ।ଏଥିରେ ପ୍ରବେଶ ଓ ନିର୍ଗମ କେତେକ ନିର୍ଦ୍ଧିଷ୍ଟ ପଥଦ୍ୱାରା ହେଇଥାଏ । ଭାରତରେ ବର୍ତ୍ତମାନ ସୁଦ୍ଧା 1,455 କିଲୋମିଟରର ଏକ୍ସପ୍ରେସୱେ ରହିଛି । ଭାରତର ଜାତୀୟ ରାଜପଥ ଉନ୍ନୟନ ପ୍ରକଳ୍ପଦ୍ୱାରା ଭାରତ ସରକାର ଏହି ପ୍ରକାର ଏକ୍ସପ୍ରେସୱେ ଆହୁରି 18,637 କିଲୋମିଟର 2022 ମସିହା ଶୁଦ୍ଧା ନିର୍ମାଣ ପାଇଁ ଯୋଜନା ରଖିଛନ୍ତି । ଏହା ଭାରତୀୟ ରାସ୍ତା ପରିବହନ ମନ୍ତରାଳୟଦ୍ୱାରା ନିର୍ମିତ ଓ ରକ୍ଷ୍ୟଣାବେଶିତ ହେବ । ବର୍ତ୍ତମାନ ଆଗ୍ରା -ଲକ୍ଷ୍ନୋ ଏକ୍ସପ୍ରେସୱେ ଭାରତର ଦୀର୍ଘତମ ଏକ୍ସପ୍ରେସୱେ ହେଇ ରହିଛି । ଏହା ପୂର୍ବରୁ ନୋଇଦା-ଆଗ୍ରା ଏକ୍ସପ୍ରେସୱେ ଦୀର୍ଘତମ ଥିଲା । ଆଗ୍ରା -ଲକ୍ଷ୍ନୋ ଏକ୍ସପ୍ରେସୱେରେ 150 ବିଲିଅନ ଟଙ୍କା ଖରଚ ହୋଇଛି ।
କାର୍ବୋପ୍ରୋଷ୍ଟ, ଅନ୍ୟ ନାମ ହେମାବେଟ୍, ଏକ ଔଷଧ ଯାହା ପ୍ରସବ ପରବର୍ତ୍ତୀ ରକ୍ତସ୍ରାବ ଏବଂ ଗର୍ଭଧାରଣର ସମାପ୍ତି ପାଇଁ ବ୍ୟବହୃତ ହୁଏ । ଏହା ବ୍ୟବହୃତ ହୁଏ ଯେତେବେଳେ ପ୍ରସବ ପରବର୍ତ୍ତୀ ରକ୍ତସ୍ରାବ ଚିକିତ୍ସାରେ ଅକ୍ସିଟୋସିନ୍ ଏବଂ ଏର୍ଗୋମେଟ୍ରାଇନ୍ ପର୍ଯ୍ୟାପ୍ତ ହୁଏନି । ଗର୍ଭ ସମାପ୍ତି ପାଇଁ ଏହା ଦ୍ୱିତୀୟ ତ୍ରୈମାସିକରେ ବ୍ୟବହୃତ ହୁଏ ଯେତେବେଳେ ଅନ୍ୟ ପଦ୍ଧତିଗୁଡିକ କାମ କରିନଥାଏ ଏହା ମାଂସପେଶୀରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ମୁଣ୍ଡବିନ୍ଧା, ବାନ୍ତି, ଭାସୋଡାଇଲେସନ୍, ଜ୍ୱର ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଗର୍ଭାଶୟ ଫାଟିଯିବା, ଛାତି ଯନ୍ତ୍ରଣା, ଅଣନିଶ୍ୱାସ ଏବଂ କାନ ଝିଁ ଝିଁ ହୋଇପାରେ। ଏହା ଏକ ଅକ୍ସିଟୋକିକ୍  ଏହା ଗର୍ଭାଶୟର ସଂକୋଚନ ବୃଦ୍ଧି କରି ପିଜିଏଫ<  " " >୨ </ >   <  " " >2 </ >   ପରି କାମ କରେ । ୧୯୭୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ କାର୍ବୋପ୍ରୋଷ୍ଟ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏକ ମାତ୍ରାର ମୂଲ୍ୟ ୧୮ ପାଉଣ୍ଡ । ଯୁକ୍ତରାଷ୍ଟରେ ଏହି ପରିମାଣର ମୂଲ୍ୟ ୩୩୦ ଡଲାର ।
ଇନ୍ଦିରା ଗୋସ୍ୱାମୀ  (୧୪ ନଭେମ୍ବର ୧୯୪୨- ୨୯ ନଭେମ୍ବର ୨୦୧୧),  (ଉପନାମ ବା ଛଦ୍ମ ନାମ ମାମୋନି ରାଇସୋମ ଗୋସ୍ୱାମୀ) ଜଣେ ଭାରତୀୟ ଲେଖକ, ସମ୍ପାଦକ, କବି, ପ୍ରଫେସର ତଥା ଜଣେ ବିଦ୍ୱାନ ଥିଲେ  । ସେ ମଧ୍ୟ ମମୋନି ବାଇଡୋ ନାମରେ ଅଧିକ ଲୋକପ୍ରିୟ ଥିଲେ । ସେ ସାହିତ୍ୟ ଏକାଡେମୀ ପୁରସ୍କାର  (୧୯୮୩), ଜ୍ଞାନପୀଠ ପୁରସ୍କାର  (୨୦୦୧) ଏବଂ ପ୍ରିନ୍ସପାଲ ପ୍ରିନ୍ସ କ୍ଲଜ ଲରେଟର ବିଜେତା  (୨୦୦୮)ର ବିଜେତା  । ସମସାମୟିକ ଭାରତୀୟ ସାହିତ୍ୟର ସେ ଜଣେ ପ୍ରସିଦ୍ଧ ଲେଖିକା ଥିଲେ ଏବଂ ତାଙ୍କର ଅନେକ କାର୍ଯ୍ୟ ତାଙ୍କ ମୂଳ ଆସାମରୁ ଇଂରାଜୀରେ ଅନୁବାଦ କରାଯାଇଛି । ସେ ତାଙ୍କ ଲେଖା ମାଧ୍ୟମରେ ତଥା ସଶସ୍ତ୍ର ସନ୍ତ୍ରାସବାଦୀ ଗୋଷ୍ଠୀ ୟୁନାଇଟେଡ୍ ଲିବରେସନ୍ ଫ୍ରଣ୍ଟ ଅଫ୍ ଆସମ୍  (ଉଲଫା) ଏବଂ ଭାରତ ସରକାରଙ୍କ ମଧ୍ୟରେ ମଧ୍ୟସ୍ଥି ଭାବରେ କାର୍ଯ୍ୟକରି ସାମାଜିକ ପରିବର୍ତ୍ତନ ପାଇଁ ଚେଷ୍ଟା କରି ମଧ୍ୟ ଜଣାଶୁଣା ଥିଲେ  । ତାଙ୍କର ଉଦ୍ୟମଦ୍ୱାରା ଶାନ୍ତି କମିଟି ଗଠନ କରାଯାଇଥିଲା । ସେ ନିଜକୁ ମଧ୍ୟସ୍ଥି କିମ୍ବା ପ୍ରାରମ୍ଭକ ପରିବର୍ତ୍ତେ ଶାନ୍ତି ପ୍ରକ୍ରିୟାର  ପର୍ଯ୍ୟବେକ୍ଷକ  ବୋଲି କହିବାକୁ ଅଧିକ ପସନ୍ଦ କରୁଥିଲେ । ତାଙ୍କ କାମ ମଞ୍ଚ ଏବଂ ଚଳଚ୍ଚିତ୍ରରେ ମଧ୍ୟ ପରିବେଷଣ କରାଯାଇଛି । ତାଙ୍କ ଉପନ୍ୟାସ ଉପରେ ଆଧାରିତ ଏହି ଚଳଚ୍ଚିତ୍ର  "ଆଦାଯ୍ୟା"  ଆନ୍ତର୍ଜାତୀୟ ପୁରସ୍କାର ଲାଭ କରିଛି ।  " "  ହେଉଛି ଜାହ୍ନୁ ବାରୁଆଙ୍କ ନିର୍ଦ୍ଦେଶିତ ତାଙ୍କ ଜୀବନ ଉପରେ ନିର୍ମିତ ଏକ ଚଳଚ୍ଚିତ୍ର । ଆଦ୍ୟ ଜୀବନ ଇନ୍ଦିରା ଗୋସ୍ୱାମୀ ଗୌହାଟୀରେ ଉମାକାନ୍ତ ଗୋସ୍ୱାମୀ ଏବଂ ଅମ୍ବିକା ଦେବୀଙ୍କ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପରିବାର ଏକାସରାନା ଧର୍ମର ସତ୍ୟ ଜୀବନ ସହିତ ଗଭୀର ଭାବରେ ଜଡ଼ିତ ଥିଲା । ସେ ଗୌହାଟୀର ଲାଟାସିଲ ପ୍ରାଥମିକ ବିଦ୍ୟାଳୟରେ ଅଧ୍ୟୟନ କରିଥିଲେ; ପାଇନ୍ ମାଉଣ୍ଟ ସ୍କୁଲ୍, ଶିଲଙ୍ଗ୍; ଏବଂ ତାରିଣି ଚୌଧୁରୀ ବାଳିକା ବିଦ୍ୟାଳୟ, ଗୁଆହାଟି ଏବଂ ଗୁଆହାଟିର ହାଣ୍ଡିକ୍ ବାଳିକା ମହାବିଦ୍ୟାଳୟରୁ ଇଣ୍ଟରମିଡିୟଟ କଳା ସମାପ୍ତ କରିଥିଲେ  ସେ ଗୁଆହାଟୀର କଟନ କଲେଜରେ ଆସାମ ସାହିତ୍ୟରେ ସ୍ନାତକ କରିଥିଲେ ଏବଂ ସେହି ଏକା ବିଷୟ ଅଧ୍ୟୟନ କ୍ଷେତ୍ରରେ ଗୌହାଟି ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଡିଗ୍ରୀ ମଧ୍ୟ ହାସଲ କରିଥିଲେ । ଇନ୍ଦିରା ଗୋସ୍ବାମୀ, ଆକ୍କା ମହାଦେବୀଙ୍କ  "କନ୍ନଡ ବାଚନା ସାହିତ୍ୟ"   (କନ୍ନଡ ଭାଷାରେ ଛନ୍ଦବଦ୍ଧ ଗଦ୍ୟ ସାହିତ୍ୟ )ଦ୍ୱାରା ପ୍ରଭାବିତ ହୋଇଥିଲେ  । ସମ୍ମାନ ଓ ପୁରସ୍କାର ସାହିତ୍ୟ ଏକାଡେମୀ ସମ୍ମାନ-୧୯୮୨ ଜ୍ଞାନପୀଠ ସମ୍ମାନ-୨୦୦୦ ରାଜୀବ ଗାନ୍ଧି ବିଶ୍ୱବିଦ୍ୟାଲୟରୁ ଡି ଲିଟ ଡିଗ୍ରୀ (ଅରୁଣାଚ଼ଳ ପ୍ରଦେଶ)-୨୦୦୭ ଇନ୍ଦିରା ଗାନ୍ଧି ଜାତୀୟ ମୁକ୍ତ ବିଶ୍ୱବିଦ୍ୟାଲୟରୁ ଡି ଲିଟ ଡିଗ୍ରୀ-୨୦୦୮ ଇତ୍ୟାଦି ୨୦୦୨ ମସିହାରେ ତାଙ୍କୁ ପଦ୍ମଶ୍ରୀ ସମ୍ମାନ ଦିଆଯାଇଥିଲେ ହେଁ ସେ ତାହା ପ୍ରତ୍ୟାଖ୍ୟାନ କରିଦେଇଥିଲେ  ।
କୁଟୁଗାଁ ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୯୯ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଅଛି ।
ମିଠୁ ଚକ୍ରବର୍ତ୍ତୀ ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ବଙ୍ଗଳା ଧାରାବାହିକ, କଥାଚିତ୍ର ଓ ମଞ୍ଚରେ ଅଭିନୟ କରିଛନ୍ତି । ସେ ବଙ୍ଗଳା ଅଭିନେତା ସବ୍ୟସାଚୀ ଚକ୍ରବର୍ତ୍ତୀଙ୍କ ପତ୍ନୀ ।
ସବଆରାକନଏଡ ହେମୋରେଜ  (ଇଂରାଜୀ ଭାଷାରେ ବା ) ଏକ ରୋଗ ଯେଉଁଥିରେ ମସ୍ତିଷ୍କ‌କୁ   ଘୋଡ଼େଇ ରଖୁଥିବା  ଆରାକନଏଡ   ଓ ପାୟା ମାଟର   ମଧ୍ୟବର୍ତ୍ତୀ ସ୍ଥାନ‌ରେ ଥିବା ସବଆରାକନଏଡ ସ୍ପେସରେ ରକ୍ତସ୍ରାବ ହୁଏ । ଏହି ରୋଗ ହେଲେ ଥଣ୍ଡରକ୍ଲାପ ମୁଣ୍ଡବିନ୍ଧା  , ବାନ୍ତି  , ଚେତନା ସ୍ତର କମିଯିବା   ଓ ଜ୍ୱର ଆଦି ଲକ୍ଷଣ ଦେଖାଯାଏ ଓ ସମୟ ସମୟରେ ବାତ   ମଧ୍ୟ ହୁଏ । ବେକରେ କଷ୍ଟ ହୁଏ ଓ ଅନମନୀୟ ହୁଏ । ଏକ ଚତୁର୍ଥାଂଶ ରୋଗୀଙ୍କର ବଡ଼ ଧରଣର ରକ୍ତସ୍ରାବର ଏକ ମାସ ମଧ୍ୟରେ ଏକ ଛୋଟ ଧରଣର ରକ୍ତସ୍ରାବ ହୁଏ । ମୁଣ୍ଡ ଆଘାତ   ପରେ ବା ସ୍ୱତଃ ସେରେବ୍ରାଲ ଆନିଉରିଜ୍ମ   ଫାଟିଯିବା ଫଳରେ ସବଆରାକନଏଡ ହେମୋରେଜ ହୁଏ । ଉଚ୍ଚ ରକ୍ତଚାପ, ଧୂମ୍ରପାନ  , ମଦ୍ୟାତ୍ୟୟ, କୋକେନ ସେବନ ଥିଲେ ଏହି ରୋଗ ସଙ୍କଟ ରହେ । ସାଧାରଣତଃ ଏହି ରୋଗ ହେବାର ୬ ଘଣ୍ଟା ମଧ୍ୟରେ ସିଟି ସ୍କାନ   କଲେ ରୋଗ ନିର୍ଣ୍ଣୟ ହୋଇପାରେ । କେତେକ କ୍ଷେତ୍ରରେ ଲମ୍ବର ପଙ୍କଚର   ଆବଶ୍ୟକ ହୁଏ । ଏହା ପରେ ରୋଗର ଅନ୍ତର୍ନିହିତ କାରଣ ନିର୍ଣ୍ଣୟ କରିବା ନିମନ୍ତେ ମଧ୍ୟ ଅନେକ ପରୀକ୍ଷା କରିବା ଆବଶ୍ୟକ ହୁଏ । ତୁରନ୍ତ ମସ୍ତିଷ୍କ ଅପରେଶନ   ବା ରେଡିଓଲୋଜିକାଲି ଗାଇଡେଡ ଇଣ୍ଟରଭେନସନ   କରାଯାଏ । ତୁରନ୍ତ ଅପରେଶନ ସମ୍ଭବ ନହେଲେ ରକ୍ତଚାପ କମେଇବାକୁ ଲାବେଟାଲୋଲ   ଔଷଧ ଦେଇ ଅପେକ୍ଷା କରାଯାଏ । ଜ୍ୱର ଥିଲେ ଆବଶ୍ୟକ ଔଷଧ ଦିଆଯାଏ । ଭାସୋସ୍ପାଜ୍ମ କମେଇବା ନିମନ୍ତେ ନିମୋଡିପିନ   ଭଳି କ୍ୟାଲସିଅମ ଚ୍ୟାନେଲ ବ୍ଲକର ଦିଆଯାଏ । ବାତ ପ୍ରତିଷେଧ ନିମନ୍ତେ ରୁଟିନ ଔଷଧର ଉପକାରୀତା ସ୍ପଷ୍ଟ ହେଉନାହିଁ । ଆନିଉରିଜ୍ମ ଯୋଗୁ ଏହି ରୋଗ ହେଉଥିଲେ ପ୍ରାୟ ୩୦ ଦିନ ମଧ୍ୟରେ ଅର୍ଦ୍ଧକ ରୋଗୀଙ୍କର ମୃତ୍ୟୁ ହୁଏ ଓ ବଞ୍ଚିଯାଇଥିବା ରୋଗୀଙ୍କ ମଧ୍ୟରୁ ଏକ ତୃତୀୟାଂଶ ରୋଗୀଙ୍କର ଅନ୍ୟାନ୍ୟ ସମସ୍ୟା ଦେଖାଯାଏ । ୧୦-୧୫% ରୋଗୀ ଡାକ୍ତରଖାନାରେ ପ‌ହଞ୍ଚିବା ପୂର୍ବରୁ ମୃଯୁ ବରଣ କରନ୍ତି । ପ୍ରତି ବର୍ଷ ୧୦,୦୦୦ ଲୋକ ମଧ୍ୟରୁ ଜଣେ ସବଆରାକନଏଡ ହେମୋରେଜ ରୋଗର ଆକ୍ରାନ୍ତ ହୁଏ । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି । ପ୍ରାୟ ୫୫ ବର୍ଷ ବୟସ ମଧରେ ୫୦% ଲୋକ ଆକ୍ରାନ୍ତ ହୁଅନ୍ତି । ଏହା ଏକ ପ୍ରକାର ସ୍ଟ୍ରୋକ   ଓ ସମୁଦାୟ ସ୍ଟ୍ରୋକ ରୋଗୀଙ୍କର ୫% ଏହି ରୋଗରେ ପୀଡ଼ିତ ହୁଅନ୍ତି । ସନ ୧୯୩୦ରେ ଏହି ରୋଗ ନିମନ୍ତେ ପ୍ରଥମେ ଅପରେଶନ ଆରମ୍ଭ କରାଗଲା । ସନ ୧୯୯୦ରୁ ବଡ଼ ରକ୍ତନଳୀ ମାଧ୍ୟମରେ କଏଲିଙ୍ଗ  " "  ଅପରେଶନ ଆରମ୍ଭ କରାଗଲା ।
ରେମିମାଜୋଲାମ  (ଇଂରାଜୀ ଭାଷାରେ ), ଏକ ବେପାର ନାମ ବାଇଫାଭୋ, ହେଉଛି ପ୍ରୋସିଡୁରାଲ ସେଡେସନ   ପାଇଁ ବ୍ୟବହୃତ ଏକ ଔଷଧ  । ନିର୍ଦ୍ଦିଷ୍ଟ ଭାବରେ ଏହା ୩୦ମିନିଟରୁ କମ୍ ଚାଲିଥିବା ପ୍ରଣାଳୀ ପାଇଁ ବୟସ୍କମାନଙ୍କ କ୍ଷେତ୍ରରେ ଏହା ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ପ୍ରଭାବର ଆରମ୍ଭ ସମାନ ଥିବାବେଳେ ମିଡିଜୋଲାମ ଅପେକ୍ଷା ଏହାର ଅବଧି କମ ଅଟେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, ଉଚ୍ଚ ରକ୍ତଚାପ ଏବଂ କମ୍ ଅମ୍ଳଜାନ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅପବ୍ୟବହାର ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ବୃକ୍‌କ ସମସ୍ୟାରେ ଫଳାଫଳର ପରିବର୍ତ୍ତନ ହୁଏ ନାହିଁ, ଯଦିଓ ଯକୃତ ଜନିତ ସମସ୍ୟାରେ କମ ମାତ୍ରାରେ ବ୍ୟବହାର କରାଯାଇପାରେ । ଏହାର ପ୍ରଭାବକୁ ଫ୍ଲୁମାଜେନିଲ ଦେଇ ଓଲଟାଇ ଦିଆଯାଇପାରେ । ଏହା ଏକ ବେଞ୍ଜୋଡାଏଜେପିନ୍ ଯାହା ଗାମା-ଆମିନୋ ବ୍ୟୁଟିରିକ ଏସିଡ   ରିସେପ୍ଟର ସହିତ ସଂଲଗ୍ନ ହୋଇ କାର୍ଯ୍ୟ କରେ । ରେମିମାଜୋଲାମକୁ ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୧ରେ ୟୁରୋପରେ ଚିକିତ୍ସା ପାଇଁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୨ ମିଗ୍ରା ବିଶିଷ୍ଟ ଏକ ପାତ୍ରର ମୂଲ୍ୟ ପ୍ରାୟ ୪୨ ଡଲାର ଅଟେ ।
୨୦୨୧ ମସିହା ମଇ ୩ରେ ୨୨:୨୫ ସମୟରେ, ମେକ୍ସିକୋ ନଗରର ୧୨ନମ୍ବର ମେଟ୍ରୋ ଲାଇନରେ ଏକ ଉଚ୍ଚତର ବିଭାଗ ନଗରର ଅଲିଭୋସ୍ ଏବଂ ଟେଜୋନକୋ ଷ୍ଟେସନ ମଧ୍ୟରେ ଖସିପଡିଥିଲା । ଏହି ସମୟରେ ୨୪ ଜଣଙ୍କର ମୃତ୍ୟୁ ହୋଇଥିବା ନିଶ୍ଚିତ ହୋଇଛି। ମୃତ୍ୟୁବରଣ କରିଥିବା ୨୪ ଜଣଙ୍କ ମଧ୍ୟରୁ ୨୧ ଜଣ ଘଟଣାସ୍ଥଳରେ ମୃତ୍ୟୁବରଣ କରିଥିବା ବେଳେ ଅନ୍ୟ ତିନିଜଣ ଡାକ୍ତରଖାନାରେ ମୃତ ଘୋଷଣା କରିଛନ୍ତି। ୨୦୧୨ରେ ଖୋଲାଯାଇଥିବା, ଲାଇନ ୧୨ ହେଉଛି ସିଷ୍ଟମର ନୂତନ ରେଖା । ୨୦୧୨ରେ ଖୋଲାଯାଇଥିବା, ଲାଇନ ୧୨ ହେଉଛି ସିଷ୍ଟମର ନୂତନ ରେଖା । ଏହାର ଉଦ୍ଘାଟନ ପରଠାରୁ, ରେଖା ବ ଯାନ୍ତ୍ରିକ ଷୟିକ ଏବଂ ଗଠନମୂଳକ ସମସ୍ୟା ଉପସ୍ଥାପନ କରିଥିଲା, ଯାହାଫଳରେ ୨୦୧୪ ଏବଂ ୨୦୧୫ ମଧ୍ୟରେ ଆଂଶିକ ବନ୍ଦ ହୋଇଯାଇଥିଲା ଯେଉଁଠାରେ ଦୁର୍ଘଟଣା ଘଟିଥିଲା । ୨୦୧୭ ପୁଏବଲା ଭୂକମ୍ପ ପରେ ଏହି ସ୍ପାନ୍ ନଷ୍ଟ ହୋଇଯାଇଥିଲା ଏବଂ ଏହାକୁ କିଛି ମାସ ମଧ୍ୟରେ ମରାମତି କରାଯାଇଥିଲା । ଦୁଇ ବର୍ଷ ପରେ ପଡୋଶୀମାନେ ରିପୋର୍ଟ କରିଥିଲେ ଯେ ସମସ୍ୟାଗୁଡିକ ବିଦ୍ୟମାନ ଅଛି। ପୃଷ୍ଠଭୂମି ଲାଇନ ୧୨  (ଗୋଲଡେନ୍ ଲାଇନ୍ ଭାବରେ ମଧ୍ୟ ଜଣାଶୁଣା), ଯାହାର ନିର୍ମାଣ ସେପ୍ଟେମ୍ବର ୨୦୦୮ରେ ଆରମ୍ଭ ହୋଇଥିଲା, ମେଟ୍ରୋ ସିଷ୍ଟମର ନୂତନ ରେଖା  । ସେବା ଆରମ୍ଭରୁ, ଏହା ଉଚ୍ଚ ବିଭାଗରେ ଟ୍ରେନ୍ ସହିତ ସମସ୍ୟାଗୁଡିକର ସମ୍ମୁଖୀନ ହୋଇଥିଲା, ଯାହା ଡେରାଲ ଚିନ୍ତା ଉପରେ ଗତି ହ୍ରାସ କରିବାକୁ ବାଧ୍ୟ କରିଥିଲା । ସତର ମାସ ପରେ, ବୈଷୟିକ ଏବଂ ଗଠନମୂଳକ ତ୍ରୁଟିର ମରାମତି ପାଇଁ ଆଟଲାଲକୋ - ଟ୍ଲାହୁକ୍ ବିଭାଗ, ଯେଉଁଠାରେ ତେଜୋନକୋ ଏବଂ ଅଲିଭୋସ୍ ଷ୍ଟେସନ୍ ଅବସ୍ଥିତ, ୨୦ ମାସ ପାଇଁ ବନ୍ଦ ରହିଥିଲା । ପତନ 3 ମଇ ୨୦୨୧ରେ ୨୨:୨୫ , ଟ୍ଲାହୁକ୍ ବୋରୱେଲରେ, ଟ୍ଲାହୁଆକ୍ ଷ୍ଟେସନ ଆଡକୁ ଯାଉଥିବା ଏକ ଟ୍ରେନ୍ ଅଲିଭୋସ୍ ଏବଂ ତେଜୋନକୋ ଷ୍ଟେସନ ମଧ୍ୟରେ ଥିବା ଉଚ୍ଚ ଓଭରବ୍ରିଜ୍ ଦେଇ ଯାଉଥିଲା । ଅଲିଭୋସ୍ ଷ୍ଟେସନରେ ପହଞ୍ଚିବା ପୂର୍ବରୁ ପ୍ରାୟ ୨୨୦ ମିଟର  (୭୨୦ ଫୁଟ), ଟ୍ରାକଗୁଡିକୁ ସମର୍ଥନ କରୁଥିବା ଏକ ଗାର୍ଡର୍ ବିଫଳ ହେବାପରେ ବିଭାଗଟି ଭୁଶୁଡି ପଡିଥିଲା ଏବଂ ଶେଷ ଦୁଇଟି ଟ୍ରେନ୍ କାର୍ ଖସିପଡିଥିଲା  । ଆବର୍ଜନାଗୁଡ଼ିକ ତଲାହୁକ୍ ଆଭେନ୍ୟୁରେ ଯାଉଥିବା ଏକ ଅଟୋମୋବାଇଲ ଉପରେ ପଡି ଡ୍ରାଇଭରକୁ ହତ୍ୟା କରିବା ସହ ତାଙ୍କ ପତ୍ନୀ ଆହତ ହୋଇଥିଲେ । ଏହି ଓଭରବ୍ରିଜ୍ ଭୂମି ସ୍ତରରୁ ପ୍ରାୟ 5 ମିଟର ଉଚ୍ଚରେ ଥିଲା କିନ୍ତୁ ଏକ କଂକ୍ରିଟ୍ ମଧ୍ୟମ ଷ୍ଟ୍ରିପ୍ ଉପରେ ଅବସ୍ଥିତ ଥିଲା, ଯାହା ରାସ୍ତାରେ ମୋଟର ଚାଳକଙ୍କ ମଧ୍ୟରେ କ୍ଷୟକ୍ଷତି କମ୍ କରିଥିଲା । ୨୫ ଜଣଙ୍କର ମୃତ୍ୟୁ ଘଟିଥିବା ବେଳେ ୭୦ ଜଣ ଆହତ ହୋଇଥିଲେ; ପୀଡିତଙ୍କ ମଧ୍ୟରୁ ୬୫ ଜଣଙ୍କୁ ଡାକ୍ତରଖାନାରେ ଭର୍ତ୍ତି କରାଯାଇଥିଲା, ସେମାନଙ୍କ ମଧ୍ୟରୁ ସାତ ଜଣଙ୍କୁ ଗୁରୁତର ଅବସ୍ଥାରେ ବର୍ଣ୍ଣନା କରାଯାଇଥିଲା । ଏହି ମୃତ୍ୟୁରେ ପିଲାମାନେ ମଧ୍ୟ ସାମିଲ ହୋଇଥିଲେ । ୧୯୭୫ ପରଠାରୁ ଏହା ମେଟ୍ରୋର ସବୁଠାରୁ ଘାତକ ଘଟଣା ଥିଲା ଯେତେବେଳେ ଦୁଇଟି ଟ୍ରେନ୍ ମଧ୍ୟରେ ମୁହାଁମୁହିଁ ଧକ୍କା ହେବା ଫଳରେ 31 ଜଣଙ୍କର ମୃତ୍ୟୁ ଘଟିଥିଲା । ଉଦ୍ଧାର କାର୍ଯ୍ୟ ପତନ ପରେ ସେଠାରେ ଉପସ୍ଥିତ ଲୋକମାନେ ଉଦ୍ଧାର କାର୍ଯ୍ୟ ଆରମ୍ଭ କରିଥିଲେ ଏବଂ ପରେ ପ୍ରଥମ ପ୍ରତିକ୍ରିୟା ଦଳ ଯୋଗ ଦେଇଥିଲେ । କିଛି ଘଣ୍ଟା ପରେ ସଂରଚନା ଅସ୍ଥିର ଥିବାରୁ ଉଦ୍ଧାର କାର୍ଯ୍ୟ ବନ୍ଦ ହୋଇଗଲା । ଟ୍ରେନର ବିଭାଗଗୁଡିକ ଉତ୍ତୋଳନ ପାଇଁ ଏକ କ୍ରେନ୍ ପଠାଯାଇଥିବାବେଳେ ସର୍ଚ୍ଚ ଏବଂ ଉଦ୍ଧାରକାରୀ ଦଳ ବଞ୍ଚିଥିବା ଲୋକଙ୍କୁ ଖୋଜିବା ପାଇଁ କାର୍ଯ୍ୟ କରିଥିଲେ ।
ସିଧି ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ସିଧି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସିଧି ୨୪.୩୯୩୩ ଉତ୍ତର ଅକ୍ଷାଂଶ ଓ ୮୧.୮୭୯୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୮୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିଧି ସହରର ମୋଟ ଜନସଂଖ୍ୟା ୧୩୧୦୨ ଅଟେ । ସେଥି ମଧ୍ୟରୁ ୫୩.୫୩% ଜଣ ପରୁଷ ହୋଇଥିବା ବେଳେ ୪୬.୪୭% ଜଣ ନାରୀ ଅଟନ୍ତି । ସିଧିର ସାକ୍ଷରତା ହାର ୫୬.୨୫% ଅଟେ । ଏହା ଜାତୀୟ ହାରଠାରୁ ୮.୫୯% ପ୍ରତିଶତ କମ ଅଟେ । ସେଥିରୁ ୩୫.୮୦% ପ୍ରତିଶତ ପୁରୁଷ ଓ ୨୦.୪୫% ନାରୀ ଅଟନ୍ତି । ୧୬.୬୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସିଧିର ସରକାରୀ ଭାଷା ଅଟେ ।
ଆପୋଲୋ-୭  (ଚନ୍ଦ୍ର ଅଭିଯାନ) ସଂଯୁକ୍ତ ରାଷ୍ଟ୍ର ଆମେରିକା ଆପୋଲୋ ଅଭିଯାନ ଶୃଙ୍ଖଳାରେ ପ୍ରଥମ ମାନବ ବାହିତ ଅଭିଯାନ  । ନାସାଦ୍ୱାରା ପରିଚାଳିତ ଜେମିନି-୧୨ ପରୀକ୍ଷଣକୁ ବାଦଦେଲେ, ଏହା ଥିଲା ଅନ୍ତରୀକ୍ଷକୁ ମାନବ ବାହିତ ଯାନ ପ୍ରେରଣ କରିବାରେ ଏହା ଥିଲା ପ୍ରଥମ ପରୀକ୍ଷଣ । ଆପୋଲୋ ମହାକାଶ ଅଭିଯାନ ଶୃଙ୍ଖଳାରେ ମାନବ ବାହିତ ଅପୋଲୋ-୧ ଅଭିଯାନ ଜାନୁଆରୀ ୧୯୬୭ରେ ଆକସ୍ମିକ ଅଗ୍ନି ଦୁର୍ଘଟଣାରେ ବିଫଳ ହୋଇଯିବା ପରେ ନାସା ୨୧ ମାସ ପର୍ଯ୍ୟନ୍ତ ମହାକାଶକୁ ଚନ୍ଦ୍ର ଅଭିଯାନ ଶୃଙ୍ଖଳାରେ ମାନବ ପ୍ରେରଣ କରିବାରୁ ବିରତ ରହିଥିଲା । ଇତି ମଧ୍ୟରେ ଦୁର୍ଘଟଣାର କାରଣ ବିଷୟରେ ଅନୁସନ୍ଧାନ କରାଗଲା ଏବଂ ଅନ୍ତରୀକ୍ଷ ଯାନ ତଥା ସୁରକ୍ଷା ପ୍ରକ୍ରିୟାରେ ସୁଧାର ଅଣାଯିବା ସହିତ ସଟର୍ଣ-ଭି ରକେଟର ମଧ୍ୟ ମାନବ ରହିତ ପୁନଃ ପରୀକ୍ଷଣ କରାଗଲା । ତେବେ ଆପୋଲୋ-୭ ପରୀକ୍ଷଣଦ୍ୱାରା ଆପୋଲୋ-୭ଦ୍ୱାରା ପୃଥିବୀର ନିମ୍ନତର କକ୍ଷରେ ହେବାକୁ ଥିବା କମାଣ୍ଡ ଏବଂ ସର୍ଭିସ୍ ମଡ୍ୟୁଲର ପରୀକ୍ଷଣ ସଂପନ୍ନ କରାଯାଇଥିଲା । ପୃଷ୍ଠଭୂମି ଅଭିଯାନ ସଂପର୍କରେ ଆପୋଲୋ-୭ ଚାଳକ ଦଳର କମାଣ୍ଡର ଥିଲେ ୱାଲଟର ଏମ୍ ସୀରା   .   । ଅନ୍ୟ ଦୁଇ ଚାଲକ ମଧ୍ୟରେ ବରିଷ୍ଠ ପାଇଲଟ ଡନ୍ ଏଫ୍ ଇସେଲ୍  ( . ) ଏବଂ ଅନ୍ୟ ଏକ ପାଇଲଟ ତଥା ଇଞ୍ଜିନିୟର ଆର୍ ୱାଲ୍ଟର କନିଙ୍ଗହାମ୍   .   । ଚାଳକ ଦଳକୁ ମାନବ ବାହିତ ଅନ୍ତରୀକ୍ଷ ଯାନ ଚଳାଇବାରେ ସେମାନଙ୍କ ଦକ୍ଷତା ଏବଂ ଅନୁଭୂତି ଅନୁରୂପ ଦାୟିତ୍ୱ ଦିଆଯାଇଥିଲା । ଏହି ପ୍ରକାରେ ଇସେଲଙ୍କୁ କମାଣ୍ଡ ମଡ୍ୟୁଲର ପାଇଲଟ ତଥା କାନିଙ୍ଗହାମଙ୍କୁ ଲୁନାର ମଡ୍ୟୁଲର ପାଇଲଟ ଦାୟିତ୍ୱ ଦିଆଯାଇଥିଲା । ଆପୋଲୋ -ସି ଶ୍ରେଣୀର ଏହି ଅଭିଯାନର ଲକ୍ଷ୍ୟ ଥିଲା, ପୁନଃ ଡିଜାଇନ କରାଯାଇଥିବା ବ୍ଳକ- ର ୧୧ ଦିନ ପାଇଁ ପୃଥିବିର କକ୍ଷ ପରିକ୍ରମା ପୂର୍ବକ ଏହାର କାର୍ଯ୍ୟକାରିତା ପରୀକ୍ଷଣ କରିବା । କେପ କେନେଡି ନାମକ ଅନ୍ତରୀକ୍ଷ ଷ୍ଟେସନରୁ ୧୧ ଅକ୍ଟୋବର ୧୯୬୮ ତାରିଖ ଦିନ ଏହାର ଉଡାଣ କରାଯାଇଥିଲା । ବୈଷୟିକ ଦୃଷ୍ଟିରୁ ଏହି ଅଭିଯାନ ଏକ ସଫଳ ଅଭିଯାନ ଥିଲା ଯାହାକି ପରବର୍ତ୍ତୀ ସମୟରେ ବୈଜ୍ଞାନିକଙ୍କ ମନରେ ଆପୋଲୋ-୮କୁ ଚନ୍ଦ୍ରର କକ୍ଷ ପଥକୁ ପଠାଇବାର ବିଶ୍ୱାସ ଜନ୍ମାଇପାରିଥିଲା । ୨୨ ଅକ୍ଟୋବର ୧୯୬୮ ଦିନ ଯାନଟି ପରୀକ୍ଷଣ ସମାପ୍ତ କରି ଆଟଲାଣ୍ଟିକ ମହାସାଗରରେ ଖସିପଡିଥିଲା । ବିଶେଷତ୍ୱ ଏହି ଅଭିଯାନର କିଛି ବିଶେଷତ୍ୱ ହେଉଛି; ଏହି ଅଭିଯାନରେ ପ୍ରଥମ ଥର ପାଇଁ ଏକ ଚାଳକ ଦଳ ସଟର୍ଣ୍ନ-ଆଇବି ରକେଟରେ ଅନ୍ତରୀକ୍ଷ ଉଡାଣ କରାଯାଇଥିଲା ଏହି ଅଭିଯାନରେ ପ୍ରଥମ ଥର ପାଇଁ ତିନି ମହାକାଶଯାତ୍ରୀ ଏକା ଥରକେ ଅନ୍ତରୀକ୍ଷକୁ ଯାତ୍ରା କରିଥିଲେ ଏହି ଅଭିଯାନରେ ପ୍ରଥମ ଥର ପାଇଁ ଅନ୍ତରୀକ୍ଷ ଯାତ୍ରାର ଜୀବନ୍ତ ପ୍ରସାରଣ ଆକେରିକୀ ଦୂରଦର୍ଶନଦ୍ୱାରା କରାଯାଇଥିଲା । ଏହି ଅଭିଯାନ ଥିଲା କେପ କେନେଡି ଅନ୍ତରୀକ୍ଷ ଷ୍ଟେସନରୁ କରାଯାଇଥିବା ପ୍ରଥମ ଓ ଶେଷ ମାନବ ବାହିତ ଅନ୍ତରୀକ୍ଷ ଯାନର ଉତକ୍ଷେପଣ ।
ପ୍ରୋପାଇହେକ୍ସେଡ୍ରାଇନ, ବେପାର ନାମ ବେଞ୍ଜେଡ୍ରେକ୍ସ , ଏକ ଔଷଧ ଯାହା ବନ୍ଦ ନାକ ପାଇଁ ବ୍ୟବହୃତ ହୁଏ । ଏହା ନାକରେ ପକାଯାଏ । ଏହାର ପ୍ରଭାବ ୫ ମିନିଟ୍ ମଧ୍ୟରେ ଆରମ୍ଭ ହୁଏ ଏବଂ ୨ ଘଣ୍ଟା ପର୍ଯ୍ୟନ୍ତ ରହିପାରେ । ତିନି ଦିନରୁ ଅଧିକ ସମୟ ପାଇଁ ବ୍ୟବହାର ସୁପାରିଶ କରାଯାଏ ନାହିଁ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱଳନ ଏବଂ ନାକରୁ ତରଳ ପଦାର୍ଥ ବୋହିଯାଏ । ଅନ୍ୟାନ୍ୟ ପ୍ରତିକ୍ରିୟା ମଧ୍ୟରେ ମୁଣ୍ଡବିନ୍ଧା, ଉଚ୍ଚ ରକ୍ତଚାପ ଏବଂ ସାଇକୋସିସ୍ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଆମ୍ଫେଟାମିନ ପରି ଛୋଟ ଧମନୀକୁ ସଙ୍କୁଚିତ କରି କାର୍ଯ୍ୟକ୍ଷମ ହୁଏ । ୧୯୪୯ ମସିହାରେ ପ୍ରୋପାଇହେକ୍ସେଡ୍ରାଇନ ବ୍ୟବସାୟିକ ବ୍ୟବହାରରେ ଆସିଥିଲା । ଏହା କାଉଣ୍ଟର ଉପରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏକ ବିତରଣ ଉପକରଣର ମୂଲ୍ୟ ପ୍ରାୟ ୧୩ ଡଲାର ଥିଲା । ଯୁକ୍ତରାଷ୍ଟ୍ରରେ ଏହା ଏକ ନିୟନ୍ତ୍ରିତ ପଦାର୍ଥ ନୁହେଁ । ଏହା ଓଜନ ହ୍ରାସ ପାଇଁ ମଧ୍ୟ ବ୍ୟବହୃତ ହୋଇଛି ଏବଂ ନିଶାଗ୍ରସ୍ତ ହେବାକୁ ଚେଷ୍ଟା କରୁଥିବା ଲୋକମାନଙ୍କଦ୍ୱାରା ଅପବ୍ୟବହାର କରାଯାଇଛି ।
ମହମ୍ମଦ ଘୋରୀଙ୍କୁ ଭରତରେ ମୁସଲମାନ ସାମ୍ରାଜ୍ୟର ପ୍ରତିଷ୍ଠାତା ବୋଲି କୁହାଯାଏ। ସେ ୧୧୬୭ ଖ୍ରୀଷ୍ଟାବ୍ଦରେ ଭାରତରେ ପ୍ରବେଶ କରିଥିଲେ। ଦିଲ୍ଲୀର ରାଜା ପୃଥ୍ୱୀରାଜ ଓ କାନ୍ୟକୁବ୍ଜର ରାଜା ଜୟଚନ୍ଦ୍ରଙ୍କ ମଧ୍ୟରେ ଥିବା ବିବାଦର ସୁଯୋଗ ନେଇ ସେ ଜୟଚନ୍ଦ୍ରଙ୍କ ସାହାଯ୍ୟ ନେଇ ପୃଥ୍ୱୀରାଜ ଚୌହାନଙ୍କୁ ଥାନେଶ୍ୱର ଯୁଦ୍ଧରେ ପରାସ୍ତ କରି ହତ୍ୟା କଲେ। ତଦୁପରାନ୍ତ କାନ୍ୟକୁବ୍ଜ ଆକ୍ରମଣ କରି ଜୟଚନ୍ଦ୍ରଙ୍କୁ ମଧ୍ୟ ନିଧନ କଲେ। ଏହାଙ୍କଦ୍ୱାରା ଏକାଦଶ ଶତାବ୍ଦୀରେ ଭାରତରେ ମୁସଲମାନ ସାମ୍ରାଜ୍ୟର ପ୍ରତିଷ୍ଠା ହୋଇଥିଲେ ହେଁ ଏହାଙ୍କର ବଡ଼ଭାଇ ମାମୁଦ (ମହମୁଦ) ଗଜନୀଙ୍କ ବଂଶଧର ଗିୟାସୁଦ୍ଦିନଙ୍କୁ ବିତାଡ଼ିତ କରି ଭାରତରେ ମୁସଲମାନ ରାଜୁତିର ସ୍ଥାୟୀ ଭିତ୍ତି ସ୍ଥାପନ କଲେ । ଏହାଙ୍କ ବଡ଼ଭାଇ ଗିୟାସୁଦ୍ଦିନଙ୍କ ମୃତ୍ୟୁପରେ ଖ୍ରୀ.ଅ.୧୨୦୨ରେ ସେ ଆଫଗାନିସ୍ଥାନରେ ଘୋର ବଂଶର ରାଜା ହେଲେ। ସେ ୧୨୦୬ ଖ୍ରୀଷ୍ଟାବ୍ଦରେ ପଞ୍ଜାବର ଏକ ଯୁଦ୍ଧ ଅଭିଯାନରେ ମୃତ୍ୟୁବରଣ କଲେ।
ଗ୍ରେଗୋରୀ ପାଞ୍ଜି ଅନୁସାରେ ୧୨ ଜୁଲାଇ ବର୍ଷର ୧୯୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୯୪ତମ  । ବର୍ଷ ଶେଷ ହେବା ପାଇଁ ଆଉ ୧୭୨ ଦିନ ବାକି ଅଛି ।
ଆଦିକବି ସାରଳା ଦାସଙ୍କ ନାମରେ ନାମିତ ଏହି ପୁରସ୍କାର ଓଡ଼ିଆ ଭାଷା ଓ ସାହିତ୍ୟକୁ ଉଲ୍ଲେଖନୀୟ ଅବଦାନ ନିମନ୍ତେ ପ୍ରତିବର୍ଷ ପ୍ରଦାନ କରାଯାଇଥାଏ । ଓଡ଼ିଆ ଶିଳ୍ପପତି ବଂଶୀଧର ପଣ୍ଡା ଓ ଇଲା ପଣ୍ଡାଙ୍କଦ୍ୱାରା ପ୍ରତିଷ୍ଠିତ ଶାରଳା ପୁରସ୍କାର ଇମ୍ଫାଗୃପଦ୍ୱାରା ପରିଚାଳିତ ଇଣ୍ଡିଆନ ମେଟାଲ୍‌ସ ପବ୍ଲିକ୍‌ ଚାରିଟେବଲ୍‌ ଟ୍ରଷ୍ଟ  (ଇମ୍ପାକ୍ଟ) ଆନୁକୁଲ୍ୟରେ ୧୯୮୦ ମସିହାରୁ ପ୍ରଦାନ କରାଯାଇ ଆସୁଅଛି  । ପୁରସ୍କାର ବିଜେତାଙ୍କୁ ପ୍ରଶସ୍ତି ପତ୍ର ଓ ଉତ୍ତରୀୟ ସହ ନଗଦ ପାଞ୍ଚ ଲକ୍ଷ ଟଙ୍କା ପ୍ରଦାନ କରାଯାଏ ।
ଫୁଲବାଣୀ  (କ୍ରମିକ ସଂଖ୍ୟା: ୮୪) କନ୍ଧମାଳ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଫୁଲବାଣୀ  (ପୌ), ଫୁଲବାଣୀ ବ୍ଳକ, ଚକାପାଦ ବ୍ଳକ, ଖଜୁରିପଡ଼ା ବ୍ଳକ ଓ ଫିରିଙ୍ଗିଆ ବ୍ଳକର କିଛି ଅଂଶ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଡୁଗୁନି କଁହର ଭାରତୀୟ ଜନତା ପାର୍ଟି ପ୍ରାର୍ଥୀ ଦେବନାରାୟଣ ପ୍ରଧାନଙ୍କଠାରୁ ୨୫୭୯୫ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଦେବେନ୍ଦ୍ର କହଁର, ଭାରତୀୟ ଜନତା ପାର୍ଟି ପ୍ରାର୍ଥୀ ଦେବ ନାରାୟଣ ପ୍ରଧାନଙ୍କଠାରୁ ପ୍ରାୟ ୯,୦୦୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଭଗବାନ ସାହୁ  (୨୧ ସେପ୍ଟେମ୍ବର ୧୯୧୪ - ୧୨ ଅଗଷ୍ଟ ୨୦୧୨) ଜଣେ ଓଡ଼ିଆ ଲୋକନୃତ୍ୟ ଶିଳ୍ପୀ, ଅଭିନେତା, ଗାୟକ, ବାଦକ ଓ ନୃତ୍ୟ ନିର୍ଦ୍ଦେଶକ ଥିଲେ  । ସେ ଦକ୍ଷିଣ ଓଡ଼ିଶାର ଅଧିକାଂଶ ବାଘ ନାଚ, ରଣପା, ଦଣ୍ଡ ନାଟ, ଲଉଡ଼ି, ପାଇକ ନାଚ, ଚଢ଼େଇଆ ନାଚ, ଯୋଡ଼ିଶଙ୍ଖ ଆଦି ଲୋକନୃତ୍ୟସବୁକୁ ବିଧିବଦ୍ଧ କରିଥିଲେ । ସେ ଲଣ୍ଡନ, ସ୍ପେନ, ଆଫ୍ରିକା, ଭୁଟାନ, ଡାମାସକସ, ଆବୁ ଧାବି ଓ ନିଉଜିଲାଣ୍ଡ ଆଦି ସ୍ଥାନରେ ଓଡ଼ିଶାର ଲୋକନୃତ୍ୟ ପରିବେଷଣ କରିଥିଲେ । ଯୁବା ବୟସରେ ସେ ଏକ ଥିଏଟର ସ୍ଥାପନା କରି କୀର୍ତ୍ତିବୀର୍ଯ୍ୟ, କଳାପାହାଡ଼ ଓ ଶାମ୍ବାସୁର ଆଦି ପୁରାଣ ଚରିତ୍ରରେ ଅଭିନୟ କରିଥିଲେ । ତାଙ୍କ ଅଭିନୟ ଓ ନୃତ୍ୟରେ ପାରଙ୍ଗମତା ସକାଶେ ତାଙ୍କୁ ୧୯୯୨ ମସିହାରେ ପଦ୍ମଶ୍ରୀ ଉପାଧୀରେ ସମ୍ମାନୀତ କରାଯାଇଥିଲା । ସାହୁଙ୍କ ଜୀବନ ଚରିତ ସୁଜାତା ପଟ୍ଟନାୟକଙ୍କ ରଚିତ ଜୀବନୀ ବହି ସୂଚନା ଓ ପ୍ରସାରଣ ବିଭାଗଦ୍ୱାରା ପ୍ରକାଶିତ । ୨୦୦୨ ମସିହା ଅଗଷ୍ଟ ୧୨ ତାରିଖରେ ତାଙ୍କର ଦେହାନ୍ତ ହୋଇଥିଲା ପ୍ରାରମ୍ଭିକ ଜୀବନ ସାହୁ ଓଡ଼ିଶାର ଗଞ୍ଜାମ ଜିଲ୍ଲାର ବଡ଼କୁଶସ୍ଥଳୀ ଗାଁରେ ୧୯୧୪ ମସିହା ସେପ୍ଟେମ୍ବର ୨୧ ତାରିଖରେ ଜନ୍ମଗ୍ରହଣ କରିଥିଲେ । କର୍ମ ଜୀବନ ଗଞ୍ଜାମର ନରେନ୍ଦ୍ରପୁର ଓ ବଡ଼କୁଶସ୍ଥଳୀ ତାଙ୍କର ମୁଖ୍ୟ କର୍ମସ୍ଥଳୀ ଥିଲା । ବାଘ ନାଚ, ରଣପା, ଦଣ୍ଡ ନାଟ, ଲଉଡ଼ି, ପାଇକ ନାଚ, ଚଢ଼େଇଆ ନାଚ, ଯୋଡ଼ିଶଙ୍ଖ ଆଦି ଓଡ଼ିଶାର ପାରମ୍ପରିକ ବିଭିନ୍ନ ନୃତ୍ୟକଳା ଓ ବିଶେଷ କରି ଦକ୍ଷିଣ ଓଡ଼ିଶାର ପ୍ରମୁଖ ଲୋକନାଚସବୁର ବିଦିବଦ୍ଧ କରିବା ତଥା ନଥିକରଣ କରିବାରେ ସେ ପ୍ରମୁଖ ଭୂମିକା ନିଭାଇଥିଲେ । ସେ ଅନେକ ବିଲୁପ୍ତ ନାଚର ପୁନୁଦ୍ଧାର ମଧ୍ୟ କରିଥିଲେ । ୧୯୫୪ରେ ସେ ନରେନ୍ଦ୍ରପୁରୁଠାରେ କଳାବିକାଶ କେନ୍ଦ୍ର ସ୍ଥାପନ କରିଥିଲେ । ଏହା ୧୯୭୪ରେ ଭାରତ ସରକାରଙ୍କଦ୍ୱାରା  "ଆନ୍ତର୍ଜାତିକ ନୃତ୍ୟ ତାଲିମ କେନ୍ଦ୍ର"   ର ମାନ୍ୟତା ଲାଭ କରିଥିଲେ । କଥାଚିତ୍ରରେ ନୃତ୍ୟନିର୍ଦ୍ଦେଶନା ସେ ବାଘ ବାହାଦୁର କଥାଚିତ୍ରରେ ଥିବା ବାଘ ନାଚ ନୃତ୍ୟନିର୍ଦ୍ଦେଶନା ଦେଇଥିଲେ । ମୃତ୍ୟୁ ୨୦୧୨ ମସିହା ଅଗଷ୍ଟ ୧୨ ତାରିଖରେ ତାଙ୍କ ମୃତ୍ୟୁ ହୋଇଥିଲା ।
ଆଣ୍ଡ୍ରିଆ ଡି ସୁଜା  ଅନ୍ୟନାମ: ରିଆ ଡି 'ସୁଜା  ଦୁବାଇରେ ଜନ୍ମିତ ଜଣେ ଭାରତୀୟ ଅଭିନେତ୍ରୀ ଓ ଦୂରଦର୍ଶନ ଉପସ୍ଥାପିକା । ସେ ଜୀ ଟିଭିରେ ପ୍ରସାରିତ କାର୍ଯ୍ୟକ୍ରମ ଜି କନେକ୍ଟ ପାଇଁ ଜଣେ ଉପସ୍ଥାପିକା ଭାବରେ ସେ କାର୍ଯ୍ୟ କରିଥିଲେ । ସେ ହିନ୍ଦୀ ଓ ମାଲାୟଲମ ଭାଷାର କଥାଚିତ୍ରରେ ଅଭିନୟ କରିବା ସହିତ କିଛି ଭାରତୀୟ ଓ ପାକିସ୍ତାନୀ ଧରାବାହିକରେ ମଧ୍ୟ ଅଭିନୟ କରିଛନ୍ତି ।
ଅପୂର୍ବ କିଶୋର ବୀରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ଚଳଚ୍ଚିତ୍ର ଲାବଣ୍ୟ ପ୍ରୀତି ୧୯୯୩ ମସିହାରେ ମୁକ୍ତିଲାଭ କରିଥିଲା । ବହୁ ଜାତୀୟ ଓ ଆନର୍ଜାତୀୟ ଚଳଚ୍ଚିତ୍ର ଉତ୍ସବରେ ଏହି ଚଳଚ୍ଚିତ୍ରଟି ପ୍ରଦର୍ଶିତ ହୋଇ ସମ୍ମାନୀତ ହୋଇଥିଲା । ଚଳଚ୍ଚିତ୍ରଟି ମହାପାତ୍ର ନୀଳମଣି ସାହୁଙ୍କ ଗଳ୍ପ  "ପ୍ରଥମ ପ୍ରଣୟ"  ଉପରେ ପର୍ଯ୍ୟବସିତ ।
ଫାଲ୍‌ଗୁନ ଶୁକ୍ଳ ଏକାଦଶୀକୁ ଅଅଁଳା ଏକାଦଶୀ ଭାବେ ପାଳନ କରାଯାଏ । ଶାସ୍ତ୍ରରେ ଅଅଁଳା ବୃକ୍ଷକୁ ଶ୍ରେଷ୍ଠ ବୋଲି କୁହାଯାଇଛି । ପୌରାଣିକ ମତେ ସୃଷ୍ଟି ରଚନା ପାଇଁ ବିଷ୍ଣୁ ବ୍ରହ୍ମାଙ୍କୁ ଜନ୍ମ ଦେଇଥିଲେ, ସେହି ସମୟରେ ଅଅଁଳା ବୃକ୍ଷର ଜନ୍ମ । ସ୍ୱୟଂ ବିଷ୍ଣୁ ଅଅଁଳା ବୃକ୍ଷକୁ ଆଦିବୃକ୍ଷ ରୂପେରେ ପ୍ରତିଷ୍ଠିତ କରିଥିଲେ । ଅଅଁଳାର ପ୍ରତ୍ୟେକ ଅଂଶରେ ଭଗବାନ୍ ବିରାଜମାନ ବୋଲି ହିନ୍ଦୁମାନେ ବିଶ୍ୱାସ କରନ୍ତି । ଭଗବାନ ବିଷ୍ଣୁଙ୍କ ପ୍ରସନ୍ନତା ଏବଂ ମୋକ୍ଷର କାମନା ଲାଗି ଅଅଁଳା ଏକାଦଶୀ ଦିନ ଭକ୍ତ ନିତ୍ୟକର୍ମ ସାରି ଭଗବାନ ବିଷ୍ଣୁଙ୍କ ପ୍ରତିମାକୁ ଧ୍ୟାନ କରି ସଂକଳ୍ପ ନେଇ ଏକାଦଶୀ ବ୍ରତ ରଖିଥାନ୍ତି । ଭଗବାନଙ୍କ ପୂଜା ପରେ ଅଅଁଳା ବୃକ୍ଷ ପୂଜା କରିବା ଉଚିତ । ଏହିଦିନ ବିଷ୍ଣୁଙ୍କ ଷଷ୍ଠ ଅବତାର ପର୍ଶୁରାମଙ୍କ ସ୍ୱର୍ଣ୍ଣମୂର୍ତ୍ତି ସ୍ଥାପନ କରି ବିଧିବଦ୍ଧ ଭାବେ ପୂଜା କରାଯାଏ । ଦ୍ୱାଦଶୀ ଦିନରେ ଏକାଦଶୀ ବ୍ରତ ଉଦ୍‌ଯାପନ କରି ବ୍ରାହ୍ମଣଙ୍କୁ ପର୍ଶୁରାମ ମୂର୍ତ୍ତି ଭେଟି ଦିଆଯାଏ । ଭଗବାନ କହିଛନ୍ତି   ଯେଉଁ ପ୍ରାଣୀ ସ୍ୱର୍ଗ ଏବଂ ମୋକ୍ଷ ପ୍ରାପ୍ତି ପାଇଁ କାମନା କରୁଛନ୍ତି ସେମାନେ ଫାଲଗୁନ ଶୁକ୍ଳ ପକ୍ଷରେ ଏକାଦଶୀ ବ୍ରତ କରିବା ଉଚିତ୍ ।
କାଲାଜିଅନ  (ଇଂରାଜୀ ଭାଷାରେ ) ଏକ ପୁଟୀ ବା ସିସ୍ଟ   ଯାହା ଆଖିପତାର   ତେଲ ଗ୍ରନ୍ଥି ଅବରୋଧ ହେବା କାରଣରୁ ତିଆରି ହୋଇଯାଏ  । ଏହି ରୋଗ ଆଖିପତାର ଠିକ ମଝି ସ୍ଥାନରେ ହୁଏ । ଏଗୁଡ଼ିକ ଧୀରେ କିଛି ସପ୍ତାହ ଧରି ତିଆରି ହୁଅନ୍ତି । କାଲାଜିଅନ ରୋଗ ଆଖିରେ ଆଗରୁ ହୋଇଥିବା ସ୍ଟାଇ ରୋଗ ପରେ ହୋଇପାରେ ବା ତେଲ ଗ୍ରନ୍ଥିରୁ ତେଲ ବାହାରି ଶକ୍ତ ହୋଇଯାଏ ଗ୍ରନ୍ଥିର ପଥ ଅବରୋଧ କରିବାଦ୍ୱାରା ହୁଏ । ମେବୋମିଆନ ଗ୍ରନ୍ଥି   ଅବରୁଦ୍ଧ ହୋଇ ସାଧାରଣତଃ ଏ ରୋଗ ହୁଏ କିନ୍ତୁ ଜିସ ଗ୍ରନ୍ଥି  ‌   ଅବରୁଦ୍ଧ ହୋଇ ମଧ୍ୟ ହୋଇପାରେ । ଏହି ରୋଗ ଓ ସ୍ଟାଇ ତ‌ଥା ପେରିଅର୍ବିଟାଲ ସେଲ୍ୟୁଲାଇଟିସ   ରୋଗ ଦ୍ୱୟ ପ୍ରାୟ ଏକାଭଳି ଦେଖାଯାଆନ୍ତି । ସ୍ଟାଇ କିନ୍ତୁ ହଠାତ ସୃଷ୍ଟି ହୁଏ, କଷ୍ଟଦାୟକ ଥାଏ ଓ ଆଖପତା ଧାରରେ ହୁଏ । ସେଲ୍ୟୁଲାଇଟିସ ରୋଗ ମଧ୍ୟ ଯନ୍ତ୍ରଣାଦାୟକ । ଏହି ରୋଗ ହେଲେ ଉଷୁମ ସେକ   ପ୍ରଥମେ ଦିଆଯାଏ । ସେକରେ କିଛି ଉପକାର ନ ହେଲେ ରୋଗ ସ୍ଥାନରେ ସ୍ଟିରଏଡ   ଇଞ୍ଜେକସନ ଦିଆଯାଏ । ଆକାର ବଡ଼ ହୋଇଥିଲେ ଇନସାଇଜ  (କାଟିବାର ଡାକ୍ତରୀ ନାମ) ଓ ନିସ୍କାଷନ କରାଯାଏ  । ଏହା ଏକ ସାଧାରଣ ରୋଗ ହୋଇଥିଲେ ମଧ୍ୟ ଏହି ରୋଗର ଜନସଂଖ୍ୟା ଅନୁସାରେ ଆନୁପାତିକ ହାର ଜଣାନାହିଁ । କାଲାଜିଅନ ଶବ୍ଦଟି ଗ୍ରୀକ ଭାଷାର ଖାଲାଜିଅନ  " "  ଶବ୍ଦରୁ ନିଆଯାଇଛି ଯାହାର ଅର୍ଥ ସେହି ଭାଷାରେ ଛୋଟ କୁଆପଥର ।
ବିଛାଗ୍ୟାଙ୍ଗ୍ ୨୦୨୨ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ସଞ୍ଜୟ ନାୟକ ଏହି କଥାଚିତ୍ରଟିର ପ୍ରଯୋଜନା କରିବା ସହିତ ଏହାର କାହାଣୀ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଦେବୀଦତ୍ତ ମହାନ୍ତି । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦୀପକ ବାରିକ ଓ ଅର୍ଲିନ ଅଙ୍କିତା । ପିଣ୍ଟୁ ନନ୍ଦ, ପୁଷ୍ପା ପଣ୍ଡା, ପ୍ରଦୀପ ଦେବତା, କ୍ରିଷ୍ଣା କର, କାଳୀ, ଦେବ, ଚୌଧୁରୀ ଜୟପ୍ରକାଶ ଦାସ, ବିଜୁ ବଡ଼ଜେନା, ସୋନମ ସ୍ୱାଇଁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ନଭେମ୍ବର ୨୦ ତାରିଖରେ ଉଭୟ ତରଙ୍ଗ ପ୍ଲସ୍ ଓ ତରଙ୍ଗ ଟିଭିରେ ମୁକ୍ତିଲାଭ କରିଥିଲା । ଅଭିନୟ ଦୀପକ ବାରିକ ଅର୍ଲିନ ଅଙ୍କିତା ପିଣ୍ଟୁ ନନ୍ଦ ପୁଷ୍ପା ପଣ୍ଡା ପ୍ରଦୀପ ଦେବତା କ୍ରିଷ୍ଣା କର କାଳୀ ଦେବ ଚୌଧୁରୀ ଜୟପ୍ରକାଶ ଦାସ ବିଜୁ ବଡ଼ଜେନା ସୋନମ ସ୍ୱାଇଁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ସଞ୍ଜୟ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ ଓ ନେହା ନିହାରିକା କର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
କୈଳାଶ ଚନ୍ଦ୍ର ମଲ୍ଲିକ  (ଜନ୍ମ: ୧୩ ଜାନୁଆରୀ ୧୯୫୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଜଗତସିଂହପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୈଳାଶ ଚନ୍ଦ୍ର ମଲ୍ଲିକ ୧୯୫୫ ମସିହାର ଜାନୁଆରୀ ମାସ ୧୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଘନ ଶ୍ୟାମ ମଲ୍ଲିକ । ରାଜନୈତିକ ଜୀବନ କୈଳାଶ ଚନ୍ଦ୍ର ମଲ୍ଲିକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ମୋହନ ସିଂ  (୧୯୦୫-୧୯୭୮) ପଞ୍ଜାବୀ ଭାଷାର ଜଣେ ବିଶିଷ୍ଟ ଭାରତୀୟ କବି ତଥା ଜଣେ ଏକାଡେମିକ୍ ଏବଂ ଆଧୁନିକ ପଞ୍ଜାବୀ କବିତାର ଅନ୍ୟତମ ଅଗ୍ରଦୂତ ଥିଲେ  । ଜୀବନୀ ୧୯୦୫ ମସିହାରେ ଲିଆଲପୁରରେ ଜନ୍ମଗ୍ରହଣ କରିଥିବା ମୋହନ ସିଂ ଜୀବନର ପ୍ରଥମ ବର୍ଷଗୁଡ଼ିକୁ ରାୱଲପିଣ୍ଡି ଜିଲ୍ଲାର ନିଜର ପୈତୃକ ଗ୍ରାମ ଧାମିଆଲରେ ବିତାଇଥିଲେ । ତାଙ୍କର କବିତା  "କୁରି ପାଥୋହର ଦି"  ତାଙ୍କର ରୋମାଣ୍ଟିକ ପ୍ରାରମ୍ଭ ଦିନକୁ ମନେ ପକାଇଥାଏ । ସେ ପାର୍ସୀ ଭାଷାରେ ମାଷ୍ଟର ଡିଗ୍ରୀ ହାସଲ କରି ୧୯୩୩ ମସିହାରେ ଅମୃତସରର ଖାଲସା କଲେଜରେ ପାର୍ସୀ, ଉର୍ଦ୍ଦୁ ଏବଂ ପଞ୍ଜାବୀର ଅଧ୍ୟାପକ ଭାବରେ ନିଜର କ୍ୟାରିଅର୍ ଆରମ୍ଭ କରିଥିଲେ । ସେ ଇଂରାଜୀ, ପାର୍ସୀ ଏବଂ ଉର୍ଦ୍ଦୁ ସାହିତ୍ୟ ଭଲ ଭାବରେ ପଢି ପାରୁଥିଲେ । ସଂଗ୍ରହ ପ୍ରଫେସର ମୋହନ ସିଂ ସାନଭେ ପ୍ୟାଟ୍ଟର  (ସବୁଜ ପତ୍ର), ବୁହେ  (ଦ୍ୱାର) ଏବଂ ଜିନ୍ଦ୍ରାନ୍  (ତାଲା) ପରି ପଞ୍ଜାବୀ କବିତା, ୧୦ଟି କବିତା ପୁସ୍ତକ ଏବଂ ଗୋଟିଏ ମହାକାବ୍ୟର ରଚନା କରିଥିଲେ  । ପ୍ରଫେସର ମୋହନ ସିଂ ମେଳା ପ୍ରଫେସର ମୋହନ ସିଂ ମେମୋରିଆଲ୍ ଆନ୍ତର୍ଜାତୀୟ ସାଂସ୍କୃତିକ ମେଳା ପ୍ରତିବର୍ଷ ପ୍ରଫେସର ମୋହନ ସିଂ ମେମୋରିଆଲ୍ ଫାଉଣ୍ଡେସନ‌ଦ୍ୱାରା ଆୟୋଜିତ ହେଉଥିଲା ।. ପୁରସ୍କାର ସେ ୧୯୫୯ ମସିହାରେ  "ୱାଦା ଭେଲା"   (କବିତା) ପାଇଁ ସାହିତ୍ୟ ଏକାଡେମୀ ପୁରସ୍କାର ଗ୍ରହଣ କରିଥିଲେ  । ଆଧୁନିକ ପଞ୍ଜାବୀ କବିତା ପ୍ରଫେସର ମୋହନ ସିଂ ଆଧୁନିକ ପଞ୍ଜାବୀ କବିତାର ପିତା ଭାବରେ ଜଣାଶୁଣା ଥିଲେ । ପ୍ରାରମ୍ଭିକ ବର୍ଷରେ ଆଧୁନିକ ପଞ୍ଜାବୀ କବିତାର ଅଭିବୃଦ୍ଧିରେ ଉଲ୍ଲେଖନୀୟ ଅବଦାନ ଦେଇଥିବା ଅନ୍ୟ କବିମାନଙ୍କ ମଧ୍ୟରେ ଅମୃତା ପ୍ରୀତମ, ହରଭଜନ ସିଂ ଏବଂ ଶିବ କୁମାର ବଟାଲଭି ଥିଲେ । ମୋହନ ସିଂଙ୍କୁ ବିଂଶ ଶତାବ୍ଦୀର ସର୍ବଶ୍ରେଷ୍ଠ ପଞ୍ଜାବୀ କବି ଭାବରେ ସମ୍ମାନିତ କରାଯାଇଥିଲା ।
ଶାନ୍ତିଲତା ବାରିକ  ୧୯୫୮   ୧ ଅପ୍ରେଲ ୨୦୨୪  ଜଣେ ଭାରତୀୟ ଓଡ଼ିଆ-ଭାଷୀ କଣ୍ଠଶିଳ୍ପୀ ଥିଲେ । ଜଣେ ଭଜନ ଗାୟିକା ଭାବରେ ସେ ବେଶୀ ପରିଚିତ ଥିଲେ । ସେ ଆକାଶବାଣୀ କଟକର ଜଣେ ସ୍ୱୀକୃତିପ୍ରାପ୍ତ ଗାୟିକା ଥିଲେ । ତାଙ୍କର ଜଣାଶୁଣା ଗୀତ ମଧ୍ୟରେ  "ଥକାମନ ଚାଲ ଯିବା" ,  "ଭଜି ଭଜି ତୋ ନାମ" ,  "ହେ ଚନାନୟନ"  ଏବଂ  "ବାଲିରେଣୁ ମହାବନ୍ଧ"  ଆଦି ଅନ୍ୟତମ । ସଂଗୀତକୁ ତାଙ୍କର ଅବଦାନ ପାଇଁ ସେ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାରରେ ସମ୍ମାନୀତ ହୋଇଥିଲେ । ପ୍ରାରମ୍ଭିକ ଜୀବନ ଶାନ୍ତିଲତା ବାରିକ ୧୯୫୮ ମସିହାରେ ପୁରୀ ଜିଲ୍ଲା ଅନ୍ତର୍ଗତ ବିଷ୍ଣୁପୁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ମାତାଙ୍କ ନାମ କମଳା ଦେବୀ ଓ ପିତାଙ୍କ ନାମ ବାସୁଦେବ ବାରିକ । ସେ ବ୍ରହ୍ମଗିରି ଅଞ୍ଚଳର କୁନାବେଣ୍ଟି ଗାଆଁର ବାସିନ୍ଦା ବସନ୍ତ ଛୋଟରାୟଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇଟି ପୁଅ ଅଛନ୍ତି । ସଙ୍ଗୀତ ଜୀବନ ଶାନ୍ତିଲତା ବାରିକ ବାଳକୃଷ୍ଣ ଦାଶ, ମାର୍କଣ୍ଡେୟ ମହାପାତ୍ର, ସିଂହାରୀ ଶ୍ୟାମସୁନ୍ଦର କର ପ୍ରମୁଖ ସଙ୍ଗୀତ ଗୁରୁମାନଙ୍କଠାରୁ ସଙ୍ଗୀତ ଶିକ୍ଷା ନେବା ସହିତ ଉତ୍କଳ ସଙ୍ଗୀତ ମହାବିଦ୍ୟାଳୟରୁ ସ୍ନାତକ  (ଆଚାର୍ଯ୍ୟ) କରିଥିଲେ  । ୧୯୮୭ ମସିହାରେ, ସେ ଗାଇଥିବା ଜଗନ୍ନାଥ ଭଜନ ହେ ଚକାନୟନଦ୍ୱାରା ତାଙ୍କୁ ଲୋକପ୍ରିୟତା ମିଳିଥିଲା ।  "ଥକାମନ ଚାଲ ଯିବା" ,  "ଭଜି ଭଜି ତୋ ନାମ" ,  "ଜଗନ୍ନାଥ ତୁମେ ବଡ଼ ଛଳିଆ"  ଆଦି ଲୋକପ୍ରିୟ ଓଡ଼ିଆ ଭଜନ ଗାୟିକା ଭାବରେ ସେ ଜଣାଶୁଣା । କଥାଚିତ୍ର ୧୯୮୨: ବାସନ୍ତୀ ଅପା - ପ୍ରଚ୍ଛଦପଟ ଗାୟିକା ପୁରସ୍କାର ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର ମୃତ୍ୟୁ ୨୦୧୧ ମସିହାରୁ କର୍କଟ ରୋଗରେ ପୀଡ଼ିତ ହୋଇ ଚିକିତ୍ସିତ ହେବା ସହ ୨୦୨୦ପରଠାରୁ କରୋନାରେ ଆକ୍ରାନ୍ତ ହେବା ପରେ ସେ ଅସୁସ୍ଥ ରହୁଥିଲେ । ୨୦୨୪ ଅପ୍ରେଲ ୧ରେ ତାଙ୍କ କର୍କଟ ଯୋଗୁ ତାଙ୍କର ମୃତ୍ୟୁ ହୋଇଥିଲା ।
କଳିଙ୍ଗ ଲିପି ପୁରାତନ ବ୍ରାହ୍ମୀ ଲିପିରୁ ଜନ୍ମ ନେଇଥିବା ଅନେକ ଲିପି ମଧ୍ୟରୁ ଗୋଟିଏ । ଏହା ଆଧୁନିକ ଓଡ଼ିଶାରେ ବ୍ୟବହାର କରାଯାଏ । କଳିଙ୍ଗ ଲିପି ଆଗକାଳରେ କଳିଙ୍ଗରେ ବୋଲାଯାଉଥିବା ପୁରାତନ ଓଡ଼ିଆ ଭାଷା ଲେଖିବାରେ ବ୍ୟବହାର କରଯାଉଥିଲା । ଏହା ବ୍ରାହ୍ମୀ ଲିପିରୁ ତିଆରି ହୋଇଛି ଓ ତାହା ପୁରାତନ ଲିପି ସହ ପାଖାପାଖି ସମାନ । ୧୧ଶ ଶତାବ୍ଦୀ ବେଳକୁ ଏହା ଆଉ ବ୍ୟବହାର କରାଯାଉନଥିଲା ଯେଉଁଥିରେ ଆଧୁନିକ ଓଡ଼ିଆ ଲିପି ତିଆରି ହୋଇ ବ୍ୟବହାରରେ ଲାଗିଲା ।
ଅଦ୍ୱୈତ ପରିବାର  (ଇଂରାଜୀ ଭାଷାରେ ),   :           ଏକ ପିଢ଼ି ପର ପିଢ଼ି ଶିଷ୍ୟମାନଙ୍କୁ ବୁଝାଏ ଯାହା ଶ୍ରୀ ଅଦ୍ୱୈତ ଆଚାର୍ଯ୍ୟଙ୍କଠାରୁ   ଆରମ୍ଭ ହୋଇଛି ଓ ତାଙ୍କୁ ସଦାଶିବ   ଓ ମହାବିଷ୍ଣୁଙ୍କ   ଯୁଗ୍ମ ଅବତାର ବୋଲି କୁହାଯାଏ । ଏହା ଗୌଡ଼ୀୟ ବୈଷ୍ଣବ ମହାସମ୍ପ୍ରଦାୟର ଏକ ଶାଖା ଯାହା ଚୈତନ୍ୟ ମହାପ୍ରଭୁଙ୍କଠାରୁ   ଆରମ୍ଭ ହୋଇଥିଲା । ଗୌଡ଼ୀୟ ବୈଷ୍ଣବ ପରମ୍ପରାର ଅଦ୍ୱୈତ ପରିବାର ଏକ ଶାଖା ଯାହା ଶ୍ରୀ ଚୈତନ୍ୟ ମହାପ୍ରଭୁଙ୍କଦ୍ୱାରା ବିଷ୍ଣୁ ପୂଜା କରୁଥିବା ହିନ୍ଦୁମାନଙ୍କର ଶାଖା ଥିଲା ଓ ସେ ନିଜେ ମଧ୍ୟ ଏହି ପୃଥିବୀକୁ ଶ୍ରୀ ଅଦ୍ୱୈତ ଆଚାର୍ଯ୍ୟଙ୍କ ସାହାଯ୍ୟରେ ଆସିଥିଲେ । ସେ କେବଳ ଶ୍ରୀ ଚୈତନ୍ୟଙ୍କର ମଙ୍ଗଳାଚରଣ କରିଥିଲେ ତାହା ନୁହେଁ, ସେ ଚୈତନ୍ୟଙ୍କର ସମସ୍ତ ଲୀଳା ବା ସ୍ୱର୍ଗୀୟ କ୍ରିୟାକଳାପର ନିର୍ଦ୍ଦେଶକ ଓ ଧାର୍ମିକ ଗୁରୁ ଥିଲେ । ପରିବାର ଏଠାରେ ପରିବାର ଅର୍ଥ ଅନୁଗାମୀ ଶିଷ୍ୟ । ସଂସ୍କୃତରେ ବିଶେଷତଃ ହିନ୍ଦୀ ଓ ବେଙ୍ଗଲୀ ଭାଷାରେ ସ୍ୱର୍ଗୀୟ ଅବତାରଙ୍କ ଉତ୍ତରାଧିକାରୀମାନଙ୍କୁ ପରିବାର ନାମ ଦିଆଯାଏ । ଏହାର ଭକ୍ତମାନଙ୍କୁ ପରିବାର ସଦସ୍ୟମାନେ ଧାର୍ମିକ ଚିନ୍ତାଧାରାରେ ଦିକ୍ଷିତ କରନ୍ତି । ଏଣୁ ଦୁଇ ପ୍ରକାର ପରିବାର ଥାଏ ଯଥା:- ବଂଶ ପରିବାର ଓ ଦିକ୍ଷା ପରିବାର । ଦିକ୍ଷା ପରିବାରରେ କେହି ଜନ୍ମ ଗ୍ରହଣ କରିନଥାଆନ୍ତି କିନ୍ତୁ ସେମାନେ ଧାର୍ମିକ ଅନୁଗାମୀ ରହନ୍ତି । ଅଦ୍ୱୈତ ପରିବାର ପୂର୍ବତନ ଶ୍ରୀ ହଟ୍ଟ ବା ସିଲହଟ ସ‌ହରରେ  (ଆଧୁନିକ ବାଙ୍ଗଲାଦେଶରେ) ଥିବା ଏକ ବ୍ରାହ୍ମଣ ପରିବାରରେ ସନ ୧୪୩୪ରେ ଶ୍ରୀ ଅଦ୍ୱୈତ ଆଚାର୍ଯ୍ୟ ଜନ୍ମ ଗ୍ରହଣ କରିଥିଲେ; ତାଙ୍କ ପିତାଙ୍କ ନାମ ପଣ୍ଡିତ କୁବେର ଆଚାର୍ଯ୍ୟ ଓ ମାତାଙ୍କ ନାମ ନାଭା ଦେବୀ ଥିଲା  । ସେ ଶ୍ରୀ କୃଷ୍ଣଙ୍କୁ ଜନ୍ମ ଗ୍ରହଣ କରିବାକୁ ଆହ୍ୱାନ କଲେ ଓ ଫଳତଃ ଶ୍ରୀ ଚୈତନ୍ୟ ମହାପ୍ରଭୁ ସନ ୧୪୮୬ରେ ନବଦ୍ୱୀପରେ ଜନ୍ମ ଗ୍ରହଣ କଲେ । ଗୌର ଆନା ଠାକୁର             ନାମରେ ବିଖ୍ୟାତ ଥିଲେ । ଶ୍ରୀ ଅଦ୍ୱୈତ ଆଚାର୍ଯ୍ୟଙ୍କର ଶ୍ରୀ କୃଷ୍ଣ ମିଶ୍ର ଗୋସ୍ୱାମୀ ଓ ଶ୍ରୀ ବଳରାମ ମିଶ୍ର ଗୋସ୍ୱାମୀ ନାମକ ଦୁଇ ପୁତ୍ରଙ୍କଦ୍ୱାରା ଅଦ୍ୱୈତ ପରିବାର ଆରମ୍ଭ ହୋଇଥିଲା । ତାଙ୍କର ଅଚ୍ୟୁତାନନ୍ଦ, ଗୋପାଳ, ଜଗଦିଶ ଓ ସ୍ୱରୂପ ନାମକ ଆଉ ଚାରି ପୁଅ ଥିଲେ ଯେଉଁମାନେ ସନ୍ୟାସ ବ୍ରତ ଧାରନ କରି ଚାଲିଗଲେ ଓ ସେମାନେ କାହାକୁ ଶିଷ୍ୟ କରିନଥିଲେ । ଶ୍ରୀ ଅଦ୍ୱୈତ ଆଚାର୍ଯ୍ୟଙ୍କର ବିଜୟ କୃଷ୍ଣ ଗୋସ୍ୱାମୀ  ( - ୧୮୪୧-୧୮୯୯) ନାମକ ଜଣେ ବିଖ୍ୟାତ ବଂଶଜ ଥିଲେ ଯାହାଙ୍କର ପ୍ରଶଂସା ଭରା ଜୀବନୀ ବଙ୍ଗଳା ଭାଷାରେ ତାଙ୍କ ଶିଷ୍ୟ କୁଲଦାନନ୍ଦ ବ୍ରହ୍ମଚାରୀ ଲେଖିଥିଲେ ଓ ତାହା ଅନେକ ଖଣ୍ଡରେ ସମାପ୍ତ ହୋଇଥିଲା  । କିଛି ସମୟ ପୂର୍ବ ପର୍ଯ୍ୟନ୍ତ ପଶ୍ଚିମ ବଙ୍ଗ ଓ ପାର୍ଶବର୍ତ୍ତୀ ବାଙ୍ଗଲାଦେଶରେ ଅଦ୍ୱୈତ ପରିବାର ସୀମାବଦ୍ଧ ଥିଲା । ଉତ୍ତର ପ୍ରଦେଶ ଓ ବୃନ୍ଦାବନର ଅଳ୍ପ କିଛି ସ୍ଥାନରେ ମଧ୍ୟ ଅଳ୍ପ କିଛି ପରିବାର ସଦସ୍ୟ ରହୁଥିଲେ । ଅଧୁନା ସନ ୧୯୮୨ ପରଠାରୁ ବିଦେଶରେ ମଧ୍ୟ ଏହାର ଅଣ-ଭାରତୀୟ ଅନୁଗାମୀ ପ୍ରସ୍ତୁତ ହେଲେଣି ।
ଆଶାରାମ ଭୋଇ  (୩୦ ଜୁନ ୧୯୦୭ - ୩ ଜୁନ ୧୯୭୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଆଶାରାମ ଭୋଇ ୧୯୦୭ ମସିହାର ଜୁନ ୩୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କିର୍ତ୍ତନ ଭୋଇ ଏବଂ ପତ୍ନୀଙ୍କ ନାମ ପ୍ରଭା ଭୋଇ ଓ ସୁଭଦ୍ରା ଭୋଇ । ରାଜନୈତିକ ଜୀବନ ଆଶାରାମ ଭୋଇ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଆଶାରାମ ଭୋଇ ୧୯୭୪ମସିହାର ଜୁନ ୩ ତାରିଖରେ ୬୯ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଦୋକୋମୋ ଭାବରେ ଜଣାଶୁଣା ଟାଟା ଦୋକୋମୋ  (ଜାପାନର ଏନଟିଟି ଦୋକୋମୋଠାରୁ ଅଲଗା) ଥିଲା ଏକ ଭାରତୀୟ ମୋବାଇଲ୍ ସେବା ପ୍ରଦାନକାରୀ । ଜାପାନର ସର୍ବବୃହତ ଟେଲିଯୋଗାଯୋଗ କମ୍ପାନୀ ଏନଟିଟି ଦୋକୋମୋ ଏବଂ ଭାରତୀୟ ଟେଲିଯୋଗାଯୋଗ କମ୍ପାନୀ ଟାଟା ଟେଲିସର୍ଭିସେସ୍ ମଧ୍ୟରେ ଏକ ବ୍ୟବସ୍ଥିତ ମିଳିତ ଉଦ୍ୟୋଗ ଭାବରେ ନଭେମ୍ବର ୨୦୦୮ରେ ଟାଟା ଡୋକମ୍ ଗଠନ କରାଯାଇଥିଲା। ଟାଟା ଦୋକୋମୋ ଉଭୟ ଜିଏସଏମ ଏବଂ ସିଡିଏମଏ ଟେକ୍ନୋଲୋଜି ସାହାଯ୍ୟରେ ମୋବାଇଲ୍ ଟେଲିଯୋଗାଯୋଗ ସେବା ପ୍ରଦାନ କରିଥିଲା। ଗ୍ରାହକ ନାମାଙ୍କନ ପରିସଂଖ୍ୟାନ ଦୃଷ୍ଟିରୁ ଟାଟା ଦୋକୋମୋ ଥିଲା ଦେଶର ଷଷ୍ଠ ବୃହତ୍ତମ ସେବା କମ୍ପାନୀ। ୨୦୧୯ ମସିହାରେ ଏହା ଏୟାର୍ଟେଲ୍ ସହ ସମ୍ପୂର୍ଣ୍ଣ ଭାବେ ମିଶି ଯାଇଥିଲା।
କିରିବାସ ଏକ ଦ୍ୱୀପ ଦେଶ। ଇତିହାସ ଭୂଗୋଳ ଧର୍ମ ପ୍ରଶାସନିକ ବିଭାଜନ ଭାଷା ଆଧାର ବାହାର ତଥ୍ୟ 2012-02-02 . 2009-05-06 .  " " . କିରିବାତି କିରିବାତି ?
ଗୀତା ହୋତା  ୯ ସେପ୍ଟେମ୍ବର ୧୯୩୬ ୨୯ ନଭେମ୍ବର ୨୦୨୨  ଜଣେ ଭାରତୀୟ ଓଡ଼ିଆ-ଭାଷୀ ସାହିତ୍ୟିକା, ସମ୍ପାଦକ ଓ ସଂଗଠକ ଥିଲେ । ତାଙ୍କ ରଚିତ ସାହିତ୍ୟ ମଧ୍ୟରେ ଗଳ୍ପ ସଂକଳନ ଅପୂଜା ଫୁଲ, ବିଶ୍ବାସ ଏକ ଅନ୍ଧଗଳି, ରଙ୍ଗମଞ୍ଚ ଓ ଉପନ୍ୟାସ ମାୟାବିନୀ ଆଦି ଅନ୍ୟତମ । ସେ କବିତା, ଶିଶୁ ସାହିତ୍ୟ, ଆତ୍ମଜୀବନୀ ଆଦି ପୁସ୍ତକ ମଧ୍ୟ ରଚନା କରିଥିଲେ ଏବଂ ଅମୃତାୟନ ସାହିତ୍ୟ ପତ୍ରିକାର ସମ୍ପାଦିକା ତଥା ଅମୃତାୟନ ପ୍ରକାଶନ ସଂସ୍ଥାର ମୁଖ୍ୟ ଥିଲେ । ସେ କଳିଙ୍ଗ ପୁସ୍ତକ ମେଳାର ସଭାପତି ଭାବରେ କାର୍ଯ୍ୟ କରିଥିଲେ । ସେ ଦକ୍ଷିଣପୂର୍ବ ରେଳବାଇର ମହିଳା ଅନୁଷ୍ଠାନର ସଭାପତି ଥିଲେ ଓ ଜଣେ ସଂଗଠିକା ଭାବରେ ୧୯୭୬-୭୭ରେ ସେ ଓଡ଼ିଶା ମହିଳା କଂଗ୍ରେସର ଆବାହିକା ଭାବେ କାର୍ଯ୍ୟ କରିଥିଲେ । ସେ ଓଡ଼ିଆ ସାହିତିକ ଓ ସମ୍ପାଦକ ସାତକଡ଼ି ହୋତାଙ୍କୁ ବିବାହ କରିଥିଲେ । ୨୦୨୨ ନଭେମ୍ବର ୨୯ରେ ଭୁବନେଶ୍ୱରରେ ହୃଦଘାତରେ ତାଙ୍କର ଦେହାନ୍ତ ହୋଇଥିଲା । ପ୍ରାରମ୍ଭିକ ଜୀବନୀ ଓ ବୃତ୍ତି ଗୀତା ହୋତା ମୟୂରଭଞ୍ଜ ଜିଲ୍ଲା ଜଗନ୍ନାଥଖୁଣ୍ଟା ଗ୍ରାମରେ ୧୯୩୬ ସେପ୍ଟେମ୍ବର ୯ରେ ଜନ୍ମଗ୍ରହଣ କରିଥିଲେ । ସେ ସାହିତ୍ୟିକ ଓ ଦୈନିକ ସମୟ ସମ୍ପାଦକ ସାତକଡ଼ି ହୋତାଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଜଣେ ପୁଅ ସଞ୍ଜୀବ ଓ ଜଣେ ଝିଅ ଅଛନ୍ତି । ବୃତ୍ତିଗତ ଜୀବନରେ ସେ ଦକ୍ଷିଣପୂର୍ବ ରେଳବାଇରରେ କାର୍ଯ୍ୟକରିଥିଲେ । ସେ ସେଠାରେ ମହିଳା ଅନୁଷ୍ଠାନର ସଭାପତି ମଧ୍ୟ ଥିଲେ । ଜଣେ ରାଜନୈତି ସଂଗଠିକା ଭାବରେ ସେ ୧୯୭୬-୭୭ରେ ଓଡ଼ିଶା ମହିଳା କଂଗ୍ରେସର ଆବାହିକା ହୋଇଥିଲେ । ସେ ଅମୃତାୟନ ନାମକ ପ୍ରକାଶନ ସଂସ୍ଥାର ମୁଖ୍ୟ ଥିଲେ ଓ ଅମୃତାୟନ ସାହିତ୍ୟ ପତ୍ରିକାର ସମ୍ପାଦନା କରିଆସୁଥିଲେ । ଏହା ବ୍ୟତୀତ ସେ କଳିଙ୍ଗ ପୁସ୍ତକ ମେଳାର ସଭାପତି ଭାବରେ କାର୍ଯ୍ୟ କରିଥିଲେ । ସାହିତ୍ୟ ରଚନା ସେ ଓଡ଼ିଆରେ କବିତା, ଗଳ୍ପ, ପ୍ରବନ୍ଧ ଓ ଆତ୍ମଜୀବନୀ, ଶିଶୁ ସାହିତ୍ୟ ଆଦି ରଚନା କରିଥିଲେ ।
ଇନ୍ଦ୍ରାଣୀ ପଟ୍ଟନାୟକ ଓଡ଼ିଶାର ଜଣେ ସଫଳ ବ୍ୟବସାୟୀ । ସେ ଖଣି କାରବାର ସ‌ହ ଜଡ଼ିତ । ଆୟକର ବିଭାଗ ଅନୁସାରେ ସେ ୨୦୧୩-୧୪ରେ ବ୍ୟକ୍ତିଗତ ଭାବେ ଓଡ଼ିଶାର ସର୍ବାଧିକ ଟିକସଦାତା ଦେଇଥିଲେ ଯାହା ୧୬୫ କୋଟି ଟଙ୍କା ଥିଲା । ୨୦୧୨-୨୩ରେ ମଧ୍ଧ୍ୟ ସେ ୧୮୫ କୋଟି ଦେଇ ପ୍ରଥମ ସ୍ଥାନରେ ଥିଲେ । ୨୦୧୧ ମସିହାରେ ଖଣି ଦୁର୍ନୀତି ମାମଲାରେ ପୂର୍ବନ ନ୍ୟାୟପାଳ ଏମ୍‌ବି ଶାହଙ୍କ ନେତୃତ୍ୱରେ ଶାହ କମିଶନ କେନ୍ଦୁଝରର ଯୋଡ଼ା ଖଣି ଅଞ୍ଚଳରେ ଥିବା ତାଙ୍କର ଚାରୋଟି ଲୁହା ଓ ମାଙ୍ଗାନିଜ୍ ଖଣି ପରିଦର୍ଶନ କରି ଅନିୟମିତ‌ତା ହୋଇଥିବା ଦର୍ଶାଇଥିଲେ ।
ରବୀନ୍ଦ୍ରନାଥ ସାହୁ  (ଜନ୍ମ: ୧୯୪୨, ଶୈଳଜ ରବି ଭାବେ ଜଣାଶୁଣା) ଜଣେ ଓଡ଼ିଆ ସାହିତ୍ୟିକ ଓ ସର୍ବୋଦୟ କର୍ମୀ  । ସେ ଓଡ଼ିଆ ଭାଷାରେ କବିତା ଓ ପ୍ରବନ୍ଧ ଆଦି ରଚନା କରନ୍ତି । ସେ ୨୦୦୨ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇ ପ୍ରତ୍ୟାଖାନ କରିଥିଲେ । ସେ  'ଐକତାନ'  ନାମକ ପତ୍ରିକା ସଂପାଦନ କରିଛନ୍ତି । ଜଣେ ଚିତ୍ରଶିଳ୍ପୀ ଭାବେ ସେ ଅନେକ ପୁସ୍ତକର ପ୍ରଛଦ ଆଙ୍କିଛନ୍ତି ।
କାଳିକାମ୍ବଲ ମନ୍ଦିର ଏକ ହିନ୍ଦୁ ମନ୍ଦିର ଯାହା ଶ୍ରୀ କାଲିଗାମ୍ବାଲ  (କାମାକ୍ଷୀ) ଓ ପ୍ରଭୁ କମଦେଶ୍ୱରଙ୍କୁ ସମର୍ପିତ ହୋଇଛି  । ଭାରତରେ ଥିବା ତାମିଲନାଡୁ ପ୍ରଦେଶର ଜର୍ଜ ଟାଉନରେ ଅବସ୍ଥିତ । ଜର୍ଜ ଟାଉନର ଏକ ମୂଖ୍ୟ ଅର୍ଥନୈତିକ ଥାମ୍ବୁଚେଟ୍ଟି ରାସ୍ତାରେ ଏହି ମନ୍ଦିର ଅଛି । ଇତିହାସ ଏହି ମନ୍ଦିର ପ୍ରଥମେ ଏବେକାର ଫୋର୍ଟ ସେଣ୍ଟ ଜର୍ଜ ପାଖରେ ସମୁଦ୍ର କୂଳରେ ଥିଲା । ସେଠାରେ ଇଷ୍ଟ ଇଣ୍ଡିଆ କମ୍ପାନୀ ଫୋର୍ଟ କରିବାରୁ ମନ୍ଦିରକୁ ବର୍ତ୍ତମାନର ସ୍ଥାନରେ ୧ ମାର୍ଚ୍ଚ ୧୬୪୦ ମସିହାରେ ଅବସ୍ଥାପିତ କରାଯାଇଥିଲା ଓ ୧୬୭୮ ମସିହା ପର୍ଯ୍ୟନ୍ତ ମନ୍ଦିର ତିଆରି କାମ ଚାଲିଥିଲା । ମରହଟ୍ଟା ସାମ୍ରାଜ୍ୟର ଛତ୍ରପତି ଶିବାଜି ଏହି ମନ୍ଦିର ଦେଖିବାକୁ ୧୬୭୭ ମସିହାର ୩ ଅକ୍ଟୋବର ତାରିଖରେ ଆସିଥିଲେ । ପୂର୍ବରୁ ଥିବା ଭୟାନକ କାମାକ୍ଷୀ ଦେବୀଙ୍କ ପ୍ରତିମୂର୍ତ୍ତି ବଦଳରେ ଶାନ୍ତସ୍ୱରୁପା କାମାକ୍ଷୀ ପ୍ରତିମୂର୍ତ୍ତି ରଖିବାକୁ ଆଦି ଶଙ୍କର ଉପଦେଶ ଦେଇଥିଲେ । ବିଂଶ ଶତାବ୍ଦୀର ପ୍ରଥମ ଭାଗରେ ତାମିଲ କବି ସୁବ୍ରମନ୍ୟମ ଭାରତୀ ନିୟମିତ ଏହି ମନ୍ଦିରକୁ ଯାଉଥିଲେ । ତାମିଲ ଭକ୍ତି ଶ୍ଳୋକ ଉଲ୍ଲମ ଉରୁଗୁଥାଇୟା ୧୯୫୨ ମସିହାରେ ଅନ୍ଦାବନ ପିଚ୍ଚି ଲେଖିଥିଲେ ଓ ମନ୍ଦିର ପ୍ରାଙ୍ଗଣରେ ସ୍ୱର ଦେଇଥିଲେ । ୧୯୮୦ ମସିହାରେ ୧୦ ମିଟର ଉଚ୍ଚ ଗମ୍ବୁଜ ରାଜଗୋପୁରମ ଯୋଗ କରାଯାଇଥିଲା । ଗମ୍ବୁଜ ତିଆରି କାମ ୨୨ ଜାନୁଆରୀ ୧୯୭୬ରୁ ଆରମ୍ଭ ହୋଇ ୨୧ ଜାନୁଆରୀ ୧୯୮୩ରେ ଶେଷ ହୋଇଥିଲା । ୨୦୧୪ ମସିହାରେ ଅଧିକ କାମ କରାଯାଇଥିଲା । ଦେବୀଙ୍କୁ ଫୋର୍ଟ ପାଖରେ ଥିବା ହେତୁ କୋଟ୍ଟାଇ ଆମ୍ମା  (କୋଟ୍ଟାଇ ଅର୍ଥ ଦୁର୍ଗ ବା ଫୋର୍ଟ) ଓ ଚେନାମ୍ମା  (ଚେନଠୁରାମ ବା ସେନଠୁରାମ) ମଧ୍ୟ କୁହାଯାଏ  । ମନ୍ଦିର ମୁଖ୍ୟ ଦେବୀଙ୍କ ମୁଖ ପଶ୍ଚିମ ଦିଗକୁ ଅଛି । କିମ୍ବଦନ୍ତୀ ଅନୁସାରେ ଦେବୀଙ୍କୁ ଅର୍ଦ୍ଧ-ଦେବତା, ଓ ବ୍ୟାସ, ଅଗସ୍ତ୍ୟ, ଅଙ୍ଗିରା, ପୁଲସତ୍ୟ ଭଳି ସନ୍ଥ ଓ ବରୁଣ ମଧ୍ୟ ପୂଜା କରିବାକୁ ଆସନ୍ତି । ମୂଖ୍ୟ ଦେବୀଙ୍କ ପାଦ ପାଖରେ ତିରୁସିରନ ବା ଶ୍ରୀ ବିଶ୍ୱରୂପନ ବସିଛନ୍ତି । ରଥ ଉପରେ ଥିବା ପେରିୟାନୟାକି ପ୍ରତିମୂର୍ତ୍ତି ଦୁଇ ପାଖରେ ମହାଲକ୍ଷ୍ମୀ ଓ ସରସ୍ୱତୀ ଠିଆ ହୋଇଛନ୍ତି । ମନ୍ଦିରର ଅନ୍ୟ ସ୍ଥାନରେ ସିଦ୍ଧି ବିନାୟକ ଗଣେଶ, ସିଦ୍ଧି-ବୁଦ୍ଧି ବିନାୟକ ଗଣେଶ, ବିରଭଦ୍ର, ମହାକାଳୀ, କାରଟିକେୟ, ବିଶ୍ୱବ୍ରହ୍ମ, ଗାୟତ୍ରୀ, ଦୂର୍ଗା, ଦକ୍ଷିଣମୂର୍ତ୍ତି ଓ ପ୍ରତ୍ୟଗୀର ଅଛନ୍ତି ।ଏଠାରେ ପବିତ୍ର ସାଗର ଜଳ ଓ ପବିତ୍ର ଆମ୍ବ ଗଛ ଅଛି । ମନ୍ଦିର ପରିଚାଳନା ମାଡ୍ରାସ ହାଇ କୋର୍ଟ ନିର୍ଦ୍ଦେଶ ମତେ ପରମ୍ପରାକ୍ରମେ ମନ୍ଦିରର ପରିଚାଳନା ବିଶ୍ୱକର୍ମା ଗୋଷ୍ଠୀ କରନ୍ତି । ଗୋଟିଏ ମାନେଜିଙ୍ଗ ଟ୍ରଷ୍ଟବୋର୍ଡରେ ୫ ଜଣ ସଭ୍ୟ ଭୋଟ ଜରିଆରେ ଗୋଷ୍ଠୀରୁ ନିର୍ବାଚିତ ହୁଅନ୍ତି ।
ଅଙ୍ଗାରବନ୍ଧ, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୧୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଢାକା,ବଙ୍ଗଳାଦେଶର ରାଜଧାନୀ ଓ ଉଦ୍ୟୋଗିକ ତଥା ପ୍ରଶାସନିକ ମୂଖ୍ୟ ସହର ଅଟେ ।
ଝୁମରିତିଲିଆ ଏକ ଭାରତୀୟ ପୌରପାଳିକା   ଅଟେ । ଏହା ଝାଡ଼ଖଣ୍ଡର କୋଦର୍ମ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଝୁମରିତିଲିଆ ସହରର ମୋଟ ଜନସଂଖ୍ୟା ୬୯୪୪୪ ଅଟେ । ସେଥି ମଧ୍ୟରୁ ୫୨.୯୨% ଜଣ ପରୁଷ ହୋଇଥିବା ବେଳେ ୪୭.୦୮% ଜଣ ନାରୀ ଅଟନ୍ତି । ଝୁମରିତିଲିଆର ସାକ୍ଷରତା ହାର ୬୨.୩୦% ଅଟେ । ଏହା ଜାତୀୟ ହାରଠାରୁ ୨.୫୪% ପ୍ରତିଶତ କମ ଅଟେ । ସେଥିରୁ ୩୭.୯୭% ପ୍ରତିଶତ ପୁରୁଷ ଓ ୨୪.୩୩% ନାରୀ ଅଟନ୍ତି । ୧୬.୨୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଓଡ଼ିଆ, ହିନ୍ଦୀ ଝୁମରିତିଲିଆର ସରକାରୀ ଭାଷା ଅଟେ ।
ହେପାଟାଇଟିସ ଏ  ଆଗରୁ ଏହାର ନାମ ଥିଲା  (ସଂକ୍ରମଣକାରୀ ହେପାଟାଇଟିସ) ଏକ ତୀବ୍ର  ସଂକ୍ରମଣକାରୀ ରୋଗ ଯାହା ଯକୃତରେ ହେପାଟାଇଟିସ ଏ ଭୁତାଣୁଦ୍ୱାରା   ହୁଏ । ଅନେକ ଲୋକଙ୍କର ଆଦୌ ଲକ୍ଷଣ ପ୍ରକାଶ ପାଏନାହିଁ ବା ସାମାନ୍ୟ ପ୍ରକାଶ ପାଏ । ଏହି ଭୁତାଣୁ ଦେହରେ ପ୍ରବେଶ କରିବାଠାରୁ ଲକ୍ଷଣ ପ୍ରକାଶ ପାଇବାକୁ ୨ରୁ ୬ ସପ୍ତାହ ଲାଗେ । ଏହାର ଲକ୍ଷଣ ୮ ସପ୍ତାହ ଧରି ରହେ ଯେଉଁଥିରେ ଓକାଳ, ବାନ୍ତି, ତରଳ ଝାଡ଼ା, ହଳଦିଆ ଚର୍ମ, ଜ୍ୱର, ପେଟରେ ଯନ୍ତ୍ରଣା ହୁଏ । ପ୍ରଥମ ସଂକ୍ରମଣର ୬ ମାସ ପରେ ଆଉ ଥରେ ୧୦-୧୫% ରୋଗୀଙ୍କଠାରେ ଏହି ଲକ୍ଷଣ ପୁନର୍ବାର ଦେଖାଯାଏ । ତୀବ୍ର ଯକୃତ ଫେଲ୍ କ୍ୱଚିତ ଦେଖାଯାଏ ଓ ଏହା ସାଧାରଣତଃ ବୟସ୍କ ଲୋକଙ୍କର ହୁଏ । ସାଧାରଣତଃ ମଳରେ ଥିବା ଭୁତାଣୁ ଅପମିଶ୍ରିତ ଖାଦ୍ୟ ଖାଇଲେ ଓ ପାଣି ପିଇଲେ ଏହି ରୋଗ ବ୍ୟାପେ । ଯଥେଷ୍ଟ ରନ୍ଧା ହୋଇ ନ ଥିବା ସେଲ ଫିସ୍/   ଖାଦ୍ୟ ଏହାର ଏକ ସାଧାରଣ ଉତ୍ସ । ସଂକ୍ରମିତ ହୋଇଥିବା ବ୍ୟକ୍ତିଙ୍କ ନିକଟ ସଂସ୍ପର୍ଶରେ ଆସିଲେ ମଧ୍ୟ ଏହି ରୋଗ ବ୍ୟାପେ । ସଂକ୍ରମିତ ପିଲାମାନଙ୍କର ଲକ୍ଷଣ ପ୍ରକାଶ ନ ପାଇଲେ ମଧ୍ୟ ଅନ୍ୟମାନଙ୍କୁ ସଂକ୍ରମଣ କରିବା ଶକ୍ତି ଥାଏ ।ଥରେ ସଂକ୍ରମିତ ହେଲେ ଜୀବନବ୍ୟାପି ଇମ୍ମ୍ୟୁନିଟି ପ୍ରସ୍ତୁତ ହୋଇଯାଏ । ଏହାର ଲକ୍ଷଣ ଅନେକ ରୋଗରେ ସମାନ ଭାବରେ ପ୍ରକାଶ ପାଉଥିବାରୁ ଏହି ରୋଗ ନିର୍ଣ୍ଣୟ ନିମନ୍ତେ ରକ୍ତ ପରୀକ୍ଷା ଆବଶ୍ୟକ ହୁଏ । ପାଞ୍ଚୋଟି ଜଣାଶୁଣା ହେପାଟାଇଟିସ ଭୁତାଣୁ ଯଥା ହେପାଟାଇଟିସ ଭୁତାଣୁ: ଏ, ବି, ସି, ଡି ଓ ଇ ମଧ୍ୟରୁ ଏହା ଗୋଟିଏ । ହେପାଟାଇଟିସ ଏ ଟିକା ଏହି ରୋଗର ପ୍ରତିରୋଧ ନିମନ୍ତେ ଅତି ପ୍ରଭାବଶାଳୀ । କେତେକ ଦେଶମାନଙ୍କରେ ଏହି ଟିକା ପିଲାମାନଙ୍କୁ ଓ ଆଗରୁ ଟିକା ନ ନେଇଥିବା ତ‌ଥା ଅଧିକ ରିସ୍କ ବା ସଙ୍କଟ ଥିବା ଲୋକମାନଙ୍କୁ ଏହା ଦେବାକୁ ସୁପାରିଶ କରାଯାଏ । ଏହା ଜୀବନବ୍ୟାପୀ ଫଳପ୍ରଦ ହୁଏ । ଅନ୍ୟ ପ୍ରତିରୋଧକାରୀ କର୍ମମାନଙ୍କ ମଧ୍ୟରେ ଉତ୍ତମ ରୂପେ ହାତ ଧୋଇବା ଓ ଭଲଭାବେ ରାନ୍ଧିବା ଆବଶ୍ୟକ । ଏହା ନିମନ୍ତେ କୌଣସି ନିର୍ଦ୍ଦିଷ୍ଟ ଚିକିତ୍ସା ନାହିଁ; ବିଶ୍ରାମ ଦେବା, ତରଳ ଝାଡ଼ା ତ‌ଥା ଓକାଳ ନିମନ୍ତେ ଆବଶ୍ୟକମତେ ଔଷଧ ଦିଆଯାଏ । ଏହି ରୋଗ କୌଣସି ପରବର୍ତ୍ତୀ ଯକୃତ ରୋଗ ନ ହୋଇ ସାଧାରଣତଃ ସମ୍ପୁର୍ଣ୍ଣ ଭଲ ହୋଇଯାଏ । ଯକୃତ ଫେଲ୍ ହେଲେ ଯକୃତ ଟ୍ରାନ୍ସପ୍ଲାଣ୍ଟ କରାଯାଏ । ପ୍ରତ୍ୟେକ ବର୍ଷ ପୃଥିବୀରେ ୧.୫ ନିୟୁତ ଲକ୍ଷଣ‌ଯୁକ୍ତ ଏହି ରୋଗ ହୁଏ, ଓ ଅନେକ ନିୟୁତ ସଂକ୍ରମଣ ହୁଏ । ଯଥେଷ୍ଟ ବିଶୁଦ୍ଧ ଜଳ ନ ମିଳୁଥିବା ସ୍ଥାନମାନଙ୍କରେ ଓ ଦରିଦ୍ର ପରିମଳ ବ୍ୟବସ୍ଥାଥିବା ସ୍ଥାନରେ ଏହି ରୋଗ ସାଧାରଣତଃ ହୁଏ । ବିକାଶଶୀଳ ରାଷ୍ଟ୍ରମାନଙ୍କରେ ୧୦ ବର୍ଷ ବୟସ ଭତରେ ପିଲାଙ୍କୁ ସଂକ୍ରମଣ ହୁଏ, ତେଣୁ ଏମାନେ ବୟଃପ୍ରାପ୍ତ ହେବାବେଳକୁ ପ୍ରତିରରୋଧ ସମ୍ପର୍ଣ୍ଣ ହୋଇଯାଆନ୍ତି । ମଧ୍ୟମ ବିକଶିତ ଦେଶମାନଙ୍କରେ ପିଲାମାନେ ଅଳ୍ପ ବୟସବେଳେ ସଂକ୍ରମିତ ନ ହେବାରୁ ଓ ଟିକା ନ ନେବାରୁ ସାଧାରଣତଃ ସମୟେ ସମୟେ ରୋଗ ଭୋଗନ୍ତି । ୨୦୧୦ ମସିହାରେ ତୀବ୍ର ହେପାଟାଇଟିସ ଏ ରୋଗଯୋଗୁ ୧୦୨,୦୦୦ ମୃତ୍ୟୁ ହୋଇଥିଲା । ପ୍ରତିବର୍ଷ ଜୁଲାଇ ୨୮ ତାରିଖ ଦିନ ଏହି ରୋଗ ବିଷୟରେ ସଚେତନ ରହିବା ନମନ୍ତେ ପୃଥିବୀ ହେପାଟାଇଟିସ ଦିବସ ପାଳନ କରାଯାଏ ।
କଦଳୀ ଗଛର ଫୁଲକୁ କଦଳୀ ଭଣ୍ଡା କହନ୍ତି । ଏହାର ରଙ୍ଗ ଖଇରିଆ ହୋଇଥାଏ । ଏହାର ଫୁଲ ଗୁଡ଼ିକ ଶକ୍ତ, ଖଇରିଆ ପାଖୁଡାଦ୍ୱାରା ଆଚ୍ଛାଦିତ ହୋଇଥାଏ । ପାଖୁଡାର ଆସ୍ତରଣକୁ ଗୋଟିଏ ପରେ ଗୋଟିଏ ଖୋଲିଲେ ତା ଭିତରେ ଫିକା ହଳଦିଆ ରଙ୍ଗର ଫୁଲ ଥାଏ । ଏହାକୁ ନେଇ ଓଡ଼ିଶାର ଅନେକ ଅଞ୍ଚଳରେ ବିଭିନ୍ନ ପ୍ରକାରର ତରକାରି ପ୍ରସ୍ତୁତ କରାଯାଏ, ତନ୍ମଧ୍ୟରୁ କଦଳୀ ଭଣ୍ଡା ରାଇ ଗୋଟିଏ । କେତେକ ଭଣ୍ଡା ପିତା ମଧ୍ୟ ଲାଗେ, ତେଣୁ ପ୍ରସ୍ତୁତ କରିବା ଆଗରୁ ଚାଖି ଏହାକୁ ବ୍ୟବହାର କରାଯାଇଥାଏ । ପ୍ରସ୍ତୁତି ପ୍ରଣାଳୀ ପ୍ରଥମେ କଦଳୀ ଭଣ୍ଡାରୁ ଫୁଲ ଗୁଡ଼ିକୁ ଅଲଗା କରିନିଆଯାଏ । ଫୁଲର ମଝିରେ ଏକ ସରୁ ଓ ଲମ୍ବା କେଶର ଥାଏ । ଏହାକୁ ଫୁଲରୁ ଅଲଗା କରିବାକୁ ହେବ । ତାପରେ ଫୁଲ ଗୁଡ଼ିକୁ ଭଲ ଭାବରେ ଧୋଇ ରଖନ୍ତୁ ଓ ଶିଳରେ ବା ଗ୍ରାଇଣ୍ଡରରେ ବାଟି ଦିଆଯାଏ । ଶୋରିସ, ପୋସ୍ତ, ରସୁଣ, ଜିରା, କଞ୍ଛା ଲଙ୍କାକୁ ବାଟି ନିଆଯାଏ । ଆଳୁ, ବୋଇତାଳୁ, କୁନ୍ଦୁରି, ବାଇଗଣକୁ ଛୋଟ ଛୋଟ କରି କାଟି ନିଆଯାଏ । କଡେଇରେ କିଛିଶୋରିସ ତେଲ ଦେଇ, ସେଥିରେ ଅଳ୍ପ ଫୁଟଣ, ଶୁଖିଲା ଲଙ୍କା ପକାଯାଇଥାଏ । ପରିବାକୁ ଅଳ୍ପ ସନ୍ତୁଳି ଦେଇ ସେଥିରେ କଟା ଭଣ୍ଡାକୁ ମିଶାଯାଇଥାଏ । ଲୁଣ, ସାମାନ୍ୟ ହଳଦି, ଆବଶ୍ୟକ ମୁତାବକ ପାଣି ଦେଇ ଘୋଡାଇ ଦିଆଯାଏ । ପରିବା ସିଝି ଆସିଲେ ସେଥିରେ ଛୋଟ ଆମ୍ବୁଲ ଖଣ୍ଡେ ପକାଇ ଦିଆଯାଏ । ଏହାକୁ ଗରମ ଭାତ ବା ପଖାଳ ସହିତ ପରସାଯାଇଥାଏ ।
ସ୍ୱିସ୍ ଫ୍ରାଙ୍କ୍  (ଚିହ୍ନ: . ବା . ବା , 4217 କୋଡ଼: )ହେଉଛି ସୁଇଜରଲ୍ୟାଣ୍ଡ ଓ ଲିଖଟେନଷ୍ଟାଇନର ଆଧିକାରିକ ମୁଦ୍ରା  । ଇଟାଲୀର କାମ୍ପିଓନେ ଡି ଇଟାଲିଆ ଅଞ୍ଚଳରେ ମଧ୍ୟ ଏହା ଅଧିକୃତ । ବ୍ୟାଙ୍କ ନୋଟ ଗୁଡ଼ିକ ସ୍ୱିସ୍ ଜାତୀୟ ବ୍ୟାଙ୍କ  ଦ୍ୱାରା ଓ ଧାତବ ମୁଦ୍ରା କେନ୍ଦ୍ରୀୟ ମୁଦ୍ରାଶାଳା  "ସ୍ୱିସ୍ ‌ମିଣ୍ଟ "ଦ୍ୱାରା ପ୍ରଣୀତ ହୋ ‍ଇଥାଏ । ଏକ ଫ୍ରାଙ୍କ୍ ୧୦୦ ଭାଗରେ ବିଭକ୍ତ ଯାହାକୁ ଜର୍ମାନ୍‌ରେ ରାପ୍ପେନ୍ , ଫରାସୀରେ ସେଣ୍ଟାଇମ୍ ,ଇଟାଲୀୟରେ ସେଣ୍ଟେସିମୋ  ଓ ରୋମାନ୍‌ଶରେ ରାପ୍  କୁହାଯାଏ । କୋଡ଼ , କିନ୍ତୁ ପ୍ରାୟତଃ ବାଣିଜ୍ୟ, ବିଜ୍ଞାପନ ଆଦିରେ ସଂକ୍ଷେପରେ  " ."  ହିଁ ବ୍ୟବହୃତ ହୁଏ । ରେ ଅ ଅର୍ଥ । ଯେହେତୁ ସୁଇଜରଲ୍ୟାଣ୍ଡରେ ଅନେକଗୁଡ଼ିଏ ଭାଷା ବ୍ୟବହୃତ ହୁଏ, ତେଣୁ ନିରପେକ୍ଷତା ଦୃଷ୍ଟିରୁ ମୁଦ୍ରାଗୁଡ଼ିକରେ ଲାଟିନ ଭାଷାରେ ଲେଖା ରହେ ।
ରାବଣ ପୋଡ଼ି ଓଡ଼ିଆ ଭାଷାରେ ନିର୍ମିତ ପ୍ରଥମ ୱେବ ସିରିଜ । ଏହାର ସମ୍ପୂର୍ଣ୍ଣ ନାମ ଥିଲା, ରାବଣ ପୋଡ଼ି- ଏ ହୋମ କମିଙ୍ଗ୍ । ଏହା ୨୦୧୮ ମସିହାର ଦଶହରା ସମୟରେ ଓଡ଼ିଆୱାନ ୟୁଟ୍ୟୁବ ଚ୍ୟାନେଲରେ ପ୍ରସାରିତ ହୋଇଥିଲା । କାହାଣୀଟି ଜଣେ ଏକୁଟିଆ ରହୁଥିବା ଅବସରପ୍ରାପ୍ତ ବ୍ରିଗେଡିୟରଙ୍କ ପରିବାର ଉପରେ କେନ୍ଦ୍ରିତ ଥିଲା । କାହାଣୀ ଏକୁଟିଆ ରହୁଥିବା ଜଣେ ଅବସର ପ୍ରାପ୍ତ ବ୍ରିଗେଡିୟର  (ଚୌଧୁରୀ ଜୟପ୍ରକାଶ ଦାସ) ନିଜର ଦୂରରେ ରହୁଥିବା ନାତିକୁ  (ସୁଧାଂଶୁ ନାରାୟଣ ଦାଶ) ସମ୍ପତିବାଡ଼ି ମାମଲା ଛିଣ୍ଡାଇବାକୁ ଦଶହରା ସମୟରେ ତାଙ୍କର ଘରକୁ ଡାକନ୍ତି  । ନାତିଟି ଜଣେ ସଫ୍ଟୱେର ଡେଭେଲପର ଯେକି ନିଜ ପରିବାରଠାରୁ ଦୂରରେ ରହନ୍ତି । ନାତିଟି କଟକ ଆସିଲାପରେ ଘଟିଥିବା ଘଟଣାବଳୀ ଉପରେ ଏହି ଚାରୋଟି ଅଧ୍ୟାୟ ପର୍ଯ୍ୟବସିତ ।
ନାନ୍ଦେଡ୍-ୱାଘାଲା ଏକ ଭାରତୀୟ ପୌର ପରିଷଦ   ଅଟେ । ଏହା ମହାରାଷ୍ଟ୍ରର ନନ୍ଦେଦ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାନ୍ଦେଡ୍-ୱାଘାଲା ସହରର ମୋଟ ଜନସଂଖ୍ୟା ୪୩୦୫୯୮ ଅଟେ । ସେଥି ମଧ୍ୟରୁ ୫୨.୨୦% ଜଣ ପରୁଷ ହୋଇଥିବା ବେଳେ ୪୭.୮୦% ଜଣ ନାରୀ ଅଟନ୍ତି । ନାନ୍ଦେଡ୍-ୱାଘାଲାର ସାକ୍ଷରତା ହାର ୬୯.୮୭% ଅଟେ । ଏହା ଜାତୀୟ ହାରଠାରୁ ୫.୦୩% ପ୍ରତିଶତ କମ ଅଟେ । ସେଥିରୁ ୩୯.୮୩% ପ୍ରତିଶତ ପୁରୁଷ ଓ ୩୦.୦୪% ନାରୀ ଅଟନ୍ତି । ୧୪.୯୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ନାନ୍ଦେଡ୍-ୱାଘାଲାର ସରକାରୀ ଭାଷା ଅଟେ ।
ଜୋନିସାମାଇଡ, ବେପାର ନାମ ଜୋନିଗ୍ରାମ, ହେଉଛି ଏକ ଔଷଧ ଯାହାକି ଅନ୍ୟାନ୍ୟ ଔଷଧ ସ‌ହିତ ଅପସ୍ମାର ଓ ବିଶେଷ ଭାବରେ ପାର୍ସିଆଲ ସିଜର ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ପାର୍କିନ୍‌ସନ୍ ରୋଗରେ ମଧ୍ୟ ଏହାର ବ୍ୟବହାର ପାଇଁ କିଛି ପ୍ରମାଣ ମଧ୍ୟ ଅଛି । ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ଅଇ, କୋଷ୍ଠକାଠିନ୍ୟ, ଶୁଖିଲା ପାଟି ଏବଂ ମୁଣ୍ଡ ବୁଲାଇବା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କେଶ ଝଡ଼ିବା, ଆଖି ଦୋଳନ ଏବଂ ଅସ୍ଥି ମଜ୍ଜା ରୋଗ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ ଏବଂ ସ୍ତନ୍ୟପାନ ସମୟରେ ବ୍ୟବହାର କରିବା ସୁପାରିଶ କରାଯାଏ ନାହିଁ । ଏହା ରାସାୟନିକ ପଦାର୍ଥ ସଲଫୋନାମାଇଡ୍ ପରିବାରର ଏକ ସଦସ୍ୟ ଏବଂ ଏଗୁଡିକ ଆଲର୍ଜି ଥିବା ଲୋକମାନଙ୍କୁ ଦିଆଯାଇନଥାଏ । ୨୦୦୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଜୋନିସାମାଇଡ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୨୦୨୧ ସୁଦ୍ଧା ମାସକୁ ୨୦ ଡଲାରରୁ କମ ଥିଲା । ଯୁକ୍ତରାଜ୍ୟରେ ମଧ୍ୟ ଏହା ଅପେକ୍ଷାକୃତ ଶସ୍ତା ଅଟେ।
କୋତ୍ କାପୁରା ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ଅରିଦ୍କୋତ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କୋତ୍ କାପୁରା ୩୦.୫୮୨୫ ଉତ୍ତର ଅକ୍ଷାଂଶ ଓ ୭୪.୮୨୧୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କୋତ୍ କାପୁରା ସହରର ମୋଟ ଜନସଂଖ୍ୟା ୮୦୭୪୧ ଅଟେ । ସେଥି ମଧ୍ୟରୁ ୫୩.୦୩% ଜଣ ପରୁଷ ହୋଇଥିବା ବେଳେ ୪୬.୯୭% ଜଣ ନାରୀ ଅଟନ୍ତି । କୋତ୍ କାପୁରାର ସାକ୍ଷରତା ହାର ୬୧.୩୪% ଅଟେ । ଏହା ଜାତୀୟ ହାରଠାରୁ ୩.୫୦% ପ୍ରତିଶତ କମ ଅଟେ । ସେଥିରୁ ୩୪.୭୧% ପ୍ରତିଶତ ପୁରୁଷ ଓ ୨୬.୬୩% ନାରୀ ଅଟନ୍ତି । ୧୨.୮୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ କୋତ୍ କାପୁରାର ସରକାରୀ ଭାଷା ଅଟେ ।
ଚମ୍ପୁଆ  (କ୍ରମିକ ସଂଖ୍ୟା: ୨୫) କେନ୍ଦୁଝର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଯୋଡ଼ା  (ପୌ), ବଡ଼ବିଲ  (ପୌ), ଯୋଡ଼ା ବ୍ଳକ ଓ ଚମ୍ପୁଆ ବ୍ଳକର କିଛି ଅଂଶ  । ଗତ ୨୦୧୪ ନିର୍ବାଚନରେ ସ୍ୱାଧୀନ ପ୍ରାର୍ଥୀ ସନାତନ ମହାକୁଡ଼ ତାଙ୍କ ନିକଟତମ ସ୍ୱାଧୀନ ପ୍ରାର୍ଥୀ କୁଶ ଆପଟଙ୍କଠାରୁ ୧୪୬୭୮ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ସ୍ୱାଧୀନ ପ୍ରାର୍ଥୀ ଜିତୁ ପଟ୍ଟନାୟକ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସନାତନ ମହାକୁଡ଼ଙ୍କଠାରୁ ୧୪୫ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ରାହୀ ସରନୋବତ  (ଜନ୍ମ: ୩୦ ଅକ୍ଟୋବର ୧୯୯୦, କୋଲହାପୁର, ମହାରାଷ୍ଟ୍ର) ଜଣେ ଭାରତୀୟ ମହିଳା ଶୁଟର ଅଟନ୍ତି, ଯିଏ 5 ଏପ୍ରିଲ 2013 ମସିହାରେ କୋରିଆର ଚାଙ୍ଗବାନରେ ଚାଲିଥିବା ଆଇ ଏସ ଏସ ଏଫ ବିଶ୍ୱ କପର 25 ମିଟର ପିସ୍ତଲ ସ୍ପର୍ଦ୍ଧାର ଫାଇନାଲରେ ସ୍ଥାନୀୟ ଶୁଟର କେୟଙ୍ଗ କିମଙ୍କୁ 8-6ରେ ହରେଇ ସ୍ୱର୍ଣ୍ଣ ପଦକ ଭାରତ ନାମରେ କରାଇଥିଲେ  । ସେ ବିଶ୍ୱ କପରେ ସ୍ୱର୍ଣ୍ଣ ପଦକ ଜିତିଥିବା ପ୍ରଥମ ଭାରତୀୟ ପିସ୍ତଲ ଶୁଟର ଅଟନ୍ତି । ରାହୀ ଆମେରିକାରେ 2011 ଆଇ ଏସ ଏସ ଏଫ ବିଶ୍ୱ କପରେ କଂସା ପଦକ ଜିତିଥିଲେ । 2010 ରାଷ୍ଟ୍ରମଣ୍ଡଳ ଖେଳରେ ଏକ ଗୋଲ୍ଡ ଏବଂ ସିଲଭର ମେଡାଲ ଜିତିଥିବା ରାହୀ ଆଇ ଏସ ଏସ ଏଫ ବିଶ୍ୱ କପ, 2011ରେ ବ୍ରୋଞ୍ଜ ଜିତି ଓଲିଓମ୍ପିକର ଟିକେଟ ନେଇଥିଲେ । 2014 ରାଷ୍ଟ୍ରମଣ୍ଡଳ ଖେଳରେ 25 ମିଟର ଏୟାର ପିସ୍ତଲରେ ରାହୀ ସରନୋବତ ଭଲ ପ୍ରଦର୍ଶନ କରି ଗୋଲ୍ଡ ମେଡାଲ ଜିତିଥିଲେ ।